Εκτός Παιδικού Σταθμού έμειναν 150 νήπια σελ. - PDF\nΕκτός Παιδικού Σταθμού έμειναν 150 νήπια σελ.\nDownload "Εκτός Παιδικού Σταθμού έμειναν 150 νήπια σελ."\n1 ΕΒΔΟΜΑΔΙΑΙΑ ΤΟΠΙΚΗ ΕΦΗΜΕΡΙΔΑ ΠΑΡΑΣΚΕΥΗ 14 ΣΕΠΤΕΜΒΡΙΟΥ 2012 ΑΡΙΘΜΟΣ ΦΥΛΛΟΥ 290 ΤΙΜΗ 0,10 Εκτός Παιδικού Σταθμού έμειναν 150 νήπια σελ. Το διαχρονικό «Μεγάλο μας Τσίρκο» 6 σελ. 28 σελ. 12 ΜΑΓΕΨΑΝ ΟΙ «ΟΡΝΙΘΕΣ» ΣΤΟ ΑΛΣΟΣ ΒΕΪΚΟΥ ΠΑΡΑΟΛΥΜΠΙΑΚΟΙ ΑΓΩΝΕΣ: ΔΩΔΕΚΑ ΜΕΤΑΛΛΙΑ ΓΙΑ ΤΟΥΣ ΕΛΛΗΝΕΣ ΑΘΛΗΤΕΣ Το Καμίνι σελ. 10 Γράφει ο Ν. Χατζούδης σελ. 4 ΔËÏÂÊˆÓ ÛÙÂ ÁÈ fiappleôèô ÌÈÎÚfi ÌÂÁ ÏÔ appleúfi ÏËÌ ÓÙÈÌÂÙˆapple ÂÈ Ë ÁÂÈÙÔÓÈ Ë appleâúèô Û\n2 2 Παρασκευή 14 Σεπτεμβρίου 2012 δια χειρός ΒΑΣΙΛΗ ΓΙΑΝΝΑΚΟΠΟΥΛΟΥ Έχουμε συλλογική ευθύνη! Η δημοσκοπική έκρηξη της Χρυσής Αυγής και τα καθημερινά φαινόμενα βίας της Η εκλογική και δημοσκοπική έκρηξη της Χρυσής Αυγής τους τελευταίους μήνες, αλλά και το ότι πράξεις και ιδέες της γίνονται όλο και περισσότερο κομμάτι της ειδησεογραφίας, της καθημερινότητας, έχει εύλογα απασχολήσει τον δημόσιο λόγο. Χρόνιοι φόβοι για τις συνέπειες του έντονου ρατσιστικού στοιχείου που διέτρεχε, άλλοτε φανερά άλλοτε καμουφλαρισμένα, το πολιτικό και κοινωνικό πεδίο φαίνεται να επαληθεύονται, τώρα που η εποχή της ευημερίας η οποία ενσωμάτωνε και ομαλοποιούσε τη βίαιη ριζοσπαστικοποίηση προσώπων και ομάδων υποχωρεί όλο και πιο πολύ. Η εποχή που τον ακροδεξιό λόγο τον εξέφραζε το σύνθημα «χέρι χέρι με τον Καρατζαφέρη» σήμερα φαντάζει αθώα και ακίνδυνη. Η ανησυχία ότι χρυσαυγίτης δεν είναι μόνο ο κουρεμένος μποντιμπιλντεράς ή ο βίαιος χούλιγκαν αλλά κάποιος φίλος ή γνωστός μας (τελικά κάποιο μέρος του εαυτού μας) αρχίζει σιωπηλά να εμπεδώνεται. Τρεις είναι, χονδρικά, οι εξηγήσεις που τείνουν να κυριαρχήσουν και να δώσουν μια επεξήγηση του πώς φτάσαμε ως εδώ: α) ο ευρωσκεπτικισμός που «χτύπησε» νωρίτερα και άλλες χώρες της Ευρώπης, ενισχύοντας εντυπωσιακά νέα ή παλιότερα ακροδεξιά κόμματα, β) οι συνέπειες της χρόνιας ανυπαρξίας μεταναστευτικής πολιτικής στην Ελλάδα, γ) ο αναδυόμενος αντικοινοβουλευτισμός που προκύπτει ως αποτέλεσμα της οικονομικής κρίσης και της αναγκαστικής υποχώρησης του πελατειακού κράτους. Τρεις ερμηνείες στις οποίες συχνά υφέρπει το ανακυκλούμενο σχήμα των δύο Ελλάδων, της παραδοσιακής και της σύγχρονης, της δυτικής και της ανατολίτικης, της ανεκτικής και της ρατσιστικής, της φασιστικής και της δημοκρατικής. Δυστυχώς όμως, η ασφάλεια του αυστηρού διαχωρισμού δεν ισχύει. Το παράδειγμα της πρωταθλήτριας που με ρατσιστική αφέλεια ανακύκλωσε ανέκδοτα του συρμού μέσα από το twitter της κατέδειξε σαφέστατα ότι το σχήμα των δύο ξεχωριστών Ελλάδων ήταν και είναι ανεπαρκές. Πιο πραγματικό είναι το «δύο σε ένα»: διαθέτουμε (υπερ)σύγχρονα βιώματα και εμπειρίες που πολλές φορές περιστοιχίζονται από αντιλήψεις και εξηγήσεις του κόσμου βαθύτατα απλουστευτικές, αρχαϊκές και συντηρητικές. Είναι καιρός να συνειδητοποιήσουμε ότι για την εκτίναξη της Χρυσής Αυγής δεν ευθύνεται μόνο η διαχρονική αναποτελεσματικότητα του παρελθόντος δικομματισμού και η διαφθορά που τον περιέβαλλε, δεν ευθύνονται μόνο οι επαγγελματίες εθνικιστές του πολιτικού και του εκκλησιαστικού συστήματος, δεν ευθύνεται μόνο ο γενικευτικός στιγματισμός των μεταναστών ως επικίνδυνων εγκληματιών. Σημαντικό μερίδιο ευθύνης παίζουν τα καθ' όλα πλουραλιστικά ΜΜΕ που πλειοδοτούν ως αντιμνημονιακοί υπερασπιστές των εθνικών δικαίων, όλοι εκείνοι οι λαϊφσταϊλίστες δημοσιογράφοι που με σθένος προπαγάνδιζαν μύθους όπως, π.χ., την ύπαρξη του κρυφού σχολειού, όλοι οι προοδευτικοί καλλιτέχνες ή Αριστεροί πολιτικοί που δεν διστάζουν, ειδικά τα τελευταία χρόνια, να εγκαλούν τους αντιπάλους τους ως «προσκυνημένους» στα συμφέροντα των τραπεζών, της Γερμανίας κ.λπ. Σημαντικό μερίδιο ευθύνης φέρει επίσης το βαθύτατα ανθρωπιστικό επιχείρημα υπεράσπισης των δικαιωμάτων των μεταναστών το οποίο αμέλησε ή υποτίμησε να ασχοληθεί και να μεριμνήσει ισότιμα για εκείνους που είδαν μέσα σε ελάχιστο χρονικό διάστημα τις γειτονιές τους να μεταμορφώνονται, που βίωσαν της εγκατάλειψη όχι μόνο της προστασίας του κράτους αλλά και των πιο εύπορων συγγενών και φίλων τους οι οποίοι μετακόμισαν στα «ασφαλή και αμόλυντα» προάστια. Η εικόνα του περιπλανώμενου μετανάστη βρήκε καλλιτεχνική δικαίωση και αποδοχή. Ο ηλικιωμένος που μένει μόνος του στα Πατήσια εξαιτίας της κοινωνικής ανέλιξης των παιδιών του δεν έκρυβε κανέναν ρομαντισμό και έμεινε αντικείμενο εκμετάλλευσης των χρυσαυγιτών. Διότι όσο ωραία και επιστημονικά τεκμηριωμένη και αν ήταν η συζήτηση για την ανάγκη ανοχής στο «διαφορετικό» και στο «πολυπολιτισμικό» στις ΜΚΟ, στον καλλιτεχνικό κόσμο και στις επιστημονικές ημερίδες, τελικά δεν απευθύνθηκε με πειστικότητα και πράξεις σε όλους εκείνους που άλλαζε η ζωή τους πριν και μετά την κρίση. Έμεινε συζήτηση για τους λίγους. Πρέπει κάποια στιγμή να ομολογηθεί η «ήττα» αυτή όχι μόνο σε όρους επικοινωνιακούς, αλλά επιστημονικούς και πρακτικούς, και να αναζητηθούν οι αιτίες της. Όσο επικίνδυνο είναι να πιστέψουμε ότι οι πραγματικοί και δυνητικοί ψηφοφόροι της Χρυσής Αυγής δεν ξέρουν τι κάνουν στη δίνη της κρίσης, άλλο τόσο λανθασμένο είναι να τους θεωρήσουμε μέρος ενός άλλου κόσμου, υποδεέστερου και πρωτόγονου σε σχέση με τον «προοδευτικό» δικό μας. Τότε δεν θα έχουμε κάνει μόνο ένα τεράστιο επεξηγηματικό σφάλμα, αλλά θα έχουμε βάλει νερό στο αυλάκι μιας εμφύλιας σύγκρουσης που θα οδηγήσει σε ό,τι ακριβώς θέλουμε να αποφύγουμε. Το μόνο που θα καταφέρουμε είναι να ενισχυθεί και να υλοποιηθεί ο βίαιος πόλεμος που ήδη μαίνεται στο Διαδίκτυο μεταξύ ακροδεξιών και αριστεριστών και να πάρει εφιαλτικές διαστάσεις. Δυστυχώς, εάν δεν επινοηθεί άμεσα για τη σημερινή ελληνική κοινωνία μια αφήγηση κοινωνικής συμπερίληψης και συνευθύνης (και όχι διχοτόμησης και αποκλεισμού) «για το τι μας συμβαίνει», ο λόγος της βίας, της συνωμοσιολογίας, της αυτοδικίας θα συνεχίσει να παίρνει κεφάλι(α). Το εγχείρημα είναι πολύ δύσκολο. Ας ελπίσουμε πως δεν είναι αργά. Του ΒΑΣΙΛΗ ΒΑΜΒΑΚΑ, Λέκτορα Κοινωνιολογίας της Επικοινωνίας στο ΑΠΘ (από «Τα ΝΕΑ», Τετάρτη 12 Σεπτεμβρίου 2012) ΤΗΛ FAX ΕΒΔΟΜΑΔΙΑΙΑ ΤΟΠΙΚΗ ΕΦΗΜΕΡΙΔΑ ΜΕΛΟΣ Ε.Ι.Ε.Τ.Ε.Α. Αλκυόνης 10, Τ.Κ Γαλάτσι site: ΚΩΔΙΚΟΣ ΕΝΤΥΠΟΥ: 7938 ΑΡΙΘΜΟΣ ΣΗΜΑΤΟΣ: Δικαιούχος Σήματος: ΓΙΑΝΝΑΚΟΠΟΥΛΟΣ ΒΑΣΙΛΗΣ ΙΔΙΟΚΤΗΤΗΣ - ΕΚΔΟΤΗΣ - ΔΙΕΥΘΥΝΤΗΣ: ΒΑΣΙΛΕΙΟΣ Π. ΓΙΑΝΝΑΚΟΠΟΥΛΟΣ ΔΙΕΥΘΥΝΤΗΣ ΣΥΝΤΑΞΗΣ: ΔΗΜΗΤΡΑ ΠΑΠΑΓΙΑΝΝΟΠΟΥΛΟΥ ΣΚΙΤΣΟ: ΚΩΝΣΤΑΝΤΙΝΑ ΜΙΧΟΥ * Τα ενυπόγραφα άρθρα που δημοσιεύονται δεν απηχούν απαραίτητα τις απόψεις της εφημερίδας. ΑΡΘΡΟΓΡΑΦΟΙ: ΠΕΤΡΟΣ ΚΑΤΣΑΚΟΣ ΓΙΩΡΓΟΣ ΠΕΝΤΑΡΗΣ ΝΕΣΤΟΡΑΣ ΧΑΤΖΟΥΔΗΣ ΓΕΡΑΣΙΜΟΣ ΜΑΣΟΥΡΑΣ ΖΩΗ ΤΕΡΖΟΠΟΥΛΟΥ ΣΥΝΕΡΓΑΤΕΣ: ΞΕΝΙΑ ΞΗΡΟΚΩΣΤΑ ΝΙΚΟΛΑΣ ΚΟΛΟΚΟΤΡΩΝΗΣ ΕΤΗΣΙΕΣ ΣΥΝΔΡΟΜΕΣ: Ιδιώτες ευρώ Δημόσιο, Οργανισμοί Δημοσίου, Δήμοι, Περιφέρεια, ΝΠΔΔ, ΝΠΙΔ, Τράπεζες, Α.Ε ευρώ\n3 Παρασκευή 14 Σεπτεμβρίου 2012 Δ Η Μ Ο Τ Ι Κ Α 3 Έκλεισαν τα δημαρχεία για δύο μέρες Μετά το διήμερο λουκέτο που έβαλαν οι Δήμοι της χώρας σε ένδειξη διαμαρτυρίας για τις επιπλέον περικοπές στη χρηματοδότησή τους, το παζλ των κινητοποιήσεων - αυτής τουλάχιστον της εβδομάδας - συμπληρώνεται με την 4ωρη στάση που έχει προγραμματίσει η ΠΟΕ - ΟΤΑ για την Παρασκευή 14 Σεπτεμβρίου. Έκαναν πράξη την προειδοποίησή τους για κλείσιμο των δήμων οι δήμαρχοι της χώρας κι έτσι την Τετάρτη 12 και την Πέμπτη 13 Σεπτεμβρίου αντέδρασαν στις επιπλέον περικοπές στην χρηματοδότηση, κρούοντας έτσι τον κώδωνα του κινδύνου για ολοκληρωτική κατάρρευση. Η απόφαση είχε ληφθεί στο συνέδριο της ΚΕΔΕ, που πραγματοποιήθηκε στις 30 Αυγούστου. Η ΚΕΔΕ στην ανακοίνωσή της τονίζει ότι η απόφαση της Κυβέρνησης για επιπλέον περικοπές στους πόρους της Τοπικής Αυτοδιοίκησης κατά 30% - που ήδη είναι μειωμένες κατά 60% την τριετία επιβεβαιώνει με τον πλέον δραματικό τρόπο αυτό για το οποίο εγκαίρως είχε προειδοποιήσει η Αυτοδιοίκηση, δηλαδή την κατάρρευση της λειτουργίας των Δήμων και την ακύρωση του κοινωνικού τους ρόλου. «Οι νέες μειώσεις στην κρατική χρηματοδότηση απειλούν όλες τις υπηρεσίες της κοινωνικής πρόνοιας και αλληλεγγύης, (παιδικοί και βρεφονηπιακοί σταθμοί, δημοτικά ιατρεία, κοινωνικά παντοπωλεία, πρόγραμμα Βοήθεια στο Σπίτι, ΚΑΠΗ, κ.α.), τις υπηρεσίες προστασίας του περιβάλλοντος, τη συντήρηση των σχολείων, παιδικών χαρών, πλατειών, τις υποδομές και τις δράσεις πολιτισμού και αθλητισμού.»επιπλέον οδηγούν τους δήμους σε αδυναμία πληρωμών των εργαζομένων και σε αναστολή λειτουργίας των υπηρεσιών τους.»οι δήμαρχοι γνωρίζουμε πολύ καλά την άσχημη οικονομική κατάσταση που βρίσκεται η χώρα μας» τονίζεται στην ανακοίνωση της ΚΕΔΕ. Η Τοπική Αυτοδιοίκηση έχει συνεισφέρει πολύ περισσότερο από κάθε άλλο υπουργείο ή δημόσιο φορέα στην εξοικονόμηση χρημάτων για την αντιμετώπιση της κρίσης. Τι έχουν κάνει οι Δήμοι μέχρι σήμερα; Από το 2009 η μείωση της κρατικής επιχορήγησης φτάνει το 60%. Από 1/1/2011 οι Δήμοι έχουν μειωθεί από 1034 σε 325, οι Δημοτικές Επιχειρήσεις και τα Νομικά Πρόσωπα από σε 1138, οι αμοιβές των αιρετών κατά 54% καθώς και πολλές άλλες ακόμη μειώσεις που έχουν επιβληθεί και οδήγησαν σε πολύ σημαντικές περικοπές δαπανών. Μειώσεις και διαρθρωτικές αλλαγές που δεν έχουν προηγούμενο σε κανένα υπουργείο ή οργανισμό ή φορέα του Δημοσίου. Εάν αυτό είχε γίνει στο σύνολο του Κράτους, η γενική κατάσταση της χώρας θα ήταν καλύτερη και δεν θα υπήρχε η ανάγκη για πρόσθετα επώδυνα μέτρα. «Γιατί κάνουμε τις κινητοποιήσεις μας;»έχουμε λοιπόν την υποχρέωση απέναντι στους πολίτες και στη χώρα να διατηρήσουμε τις βασικές και κοινωνικές παροχές οι οποίες διασφαλίζουν την κοινωνική συνοχή.»για αυτό αποφασίσαμε: Διήμερη αναστολή λειτουργίας των Δήμων την Τετάρτη 12 και Πέμπτη 13 Σεπτεμβρίου Συγκέντρωση, Πορεία και Συνάντηση με τον υπουρ. Οικονομικών και το Προεδρείο της Βουλής.»Γνωρίζουμε ότι τα προβλήματα που προκαλούν αυτές τις κινητοποιήσεις στην καθημερινή ζωή των πολιτών, είναι μεν σημαντικά, αλλά θεωρούμε ότι είναι ελάχιστα σε σχέση με την ολοκληρωτική κατάρρευση των Δήμων». ΤΗΝ ΠΑΡΑΣΚΕΥΗ 14 ΣΕΠΤΕΜΒΡΙΟΥ 4ΩΡΗ ΣΤΑΣΗ ΤΗΣ ΠΟΕ-ΟΤΑ Η Εκτελεστική Επιτροπή της Π.Ο.Ε.-Ο.Τ.Α. αποφάσισε την προκήρυξη 4ωρης πανελλαδικής στάσης εργασίας, την Παρασκευή 14 Σεπτεμβρίου, από τις 7.00 έως τις το πρωί, για «να εκφράσει την αντίθεσή της στην προσπάθεια της τρικομματικής συγκυβέρνησης να τρομοκρατήσει και να ποινικοποιήσει κάθε κινητοποίηση των εργαζομένων που αγωνίζονται για να ανατρέψουν τις αδιέξοδες μνημονιακές πολιτικές που οδηγούν τους εργαζόμενους, τους συνταξιούχους και την κοινωνία γενικότερα στη φτώχεια και στην εξαθλίωση». Η 4ωρη πανελλαδική στάση εργασίας πραγματοποιείται με αφορμή την σύλληψη και την παραπομπή με την αυτόφωρη διαδικασία, τριών (3) οδηγών απορριμματοφόρων που συμμετείχαν στην κινητοποίηση της Π.Ε.Δ. Αττικής, την Τετάρτη 29 Αυγούστου Η εκδίκαση της υπόθεσης γίνεται την Παρασκευή 14/9, στις 9.00 το πρωί στα Δικαστήρια της πρώην Σχολής Ευελπίδων στην Αθήνα. «Η μαζική συμμετοχή μας στην πανελλαδική στάση εργασίας και στη συγκέντρωση διαμαρτυρίας στις 8.30 το πρωί, στα δικαστήρια (κτίριο 16) της πρώην Σχολής Ευελπίδων, είναι η μόνη απάντηση στην προσπάθεια της κυβέρνησης να τρομοκρατήσει με τους μηχανισμούς καταστολής κάθε αγωνιστική αντίδραση των εργαζομένων και της κοινωνίας που στενάζουν κάτω από το δυσβάστακτο βάρος των αποφάσεων της ακραίας, νεοφιλελεύθερης πολιτικής που εφαρμόζουν συγκυβέρνηση και τρόικα. Το μόνο που πετυχαίνουν όμως είναι ο γενικός ξεσηκωμός των εργαζομένων και η συμμετοχή τους σε κάθε μορφή αγωνιστικής κινητοποίησης» καταλήγει η ανακοίνωση της ΠΟΕ - ΟΤΑ. ΥΠ.ΕΣ: 35 εκατ. ευρώ σε Δήμους Ο υπουργός Εσωτερικών κ. Ευριπίδης Στυλιανίδης υπέγραψε την απόδοση στους Δήμους της χώρας, του ποσού των 35 εκατ. ευρώ, έναντι της δ δόσης των οφειλών του Ελληνικού Δημοσίου προς τους Δήμους ύψους 213,875 εκατ. ευρώ. Για την απόδοση του ανωτέρω ποσού υπήρχε ρητή δέσμευση του Πρωθυπουργού κ. Αντώνη Σαμαρά κατά τη συνάντηση που είχε γίνει το προηγούμενο διάστημα στο Μέγαρο Μαξίμου με την ΚΕΔΕ. Το ποσό αυτό θα διατεθεί για την κάλυψη λειτουργικών δαπανών καθώς και επενδυτικών δραστηριοτήτων - έργων των Δήμων της χώρας, όπως είχε ζητήσει και η ΚΕΔΕ. Στις περιπτώσεις των Δήμων που υφίστανται ληξιπρόθεσμες υποχρεώσεις τους, τα ποσά που θα τους αποδοθούν, διατίθενται υποχρεωτικά για την εξόφλησή τους. ΣΥΜΠΛΗΡΩΣΗ Στο φύλλο της Παρασκευής 7/9/2012 λόγω κεκτημένης ταχύτητας στην πληκτρολόγηση των ονομάτων των επιτυχόντων σε ΑΕΙ και ΤΕΙ, παραλείφθηκε το όνομα του μαθητή του 1ου Γενικού Λυκείου Γαλατσίου ΣΩΜΟΥ Φ. ΠΑ- ΝΑΓΙΩΤΗ, ο οποίος πέρασε στα ΤΕΙ Λογιστικής Χαλκίδας.\n4 4 Ε Κ Δ Η Λ Ω Σ Ε Ι Σ Παρασκευή 14 Σεπτεμβρίου 2012 Μάγεψαν οι «Όρνιθες» Μια από τις ωραιότερες κωμωδίες του Αριστοφάνη παρουσιάστηκε - με ιδιαίτερη μάλιστα φρεσκάδα! - στο ανοιχτό θέατρο του Άλσους Βέικου την προηγούμενη εβδομάδα σε σκηνοθεσία Γιάννη Κακλέα, μουσική Μάνου Χατζιδάκι, σκηνικά Μανόλη Παντελιδάκη και κοστούμια Βάλιας Μαργαρίτη και Μανόλη Παντελιδάκη. Ήταν οι «Όρνιθες» όπου τους πρωταγωνιστικούς ρόλους κρατούσαν οι Βασίλης Χαραλαμπόπουλος και Οδυσσέας Παπασπηλιόπουλος. Ο ι Όρνιθες του Αριστοφάνη παρουσιάστηκαν το 414 π.χ. στα Διονύσια, χαρίζοντας στο δημιουργό της το δεύτερο βραβείο. Ο Αριστοφάνης έγραψε τους «Όρνιθες» απογοητευμένος από την τροπή του Πελοποννησιακού Πολέμου. Με το μεγάλο αυτό έργο, ο Αριστοφάνης βρίσκει την ευκαιρία να διακωμωδήσει τους συκοφάντες και τους κόλακες του δήμου, καθώς και τις θεωρίες για νέα πολιτεύματα. Το έργο πραγματεύεται τη φυγή δυο ανθρώπων από την τυραννία του κόσμου στο βασίλειο του παραμυθιού και συνενώνει την φαντασία με την ποίηση. Ο μεγάλος σατιρικός ποιητής διηγείται μια ιστορία ανατροπής μιας κοινωνίας διεφθαρμένης, παρακμιακής, μιας κοινωνίας που υποβαθμίζει την επιθυμία για ζωή. Οι «Όρνιθες» είναι ένα κείμενο πολιτικό και ταυτόχρονα μια ποιητική παραβολή, που καυτηριάζει έναν κόσμο απάνθρωπο και ονειρεύεται μια «κοινωνία πουλιών», δηλαδή μια κοινωνία με φαντασία. Είναι ένα έργο που μιλά για ένα ταξίδι στην επιθυμία για έναν κόσμο ελεύθερο, έναν κόσμο δίκαιο, με βασικό αίτημα την ευτυχία. Ο Βασίλης Χαραλαμπόπουλος και ο Οδυσσέας Παπασπηλιόπουλος κινήθηκαν με σεβασμό στο κείμενο του αξεπέραστου και διαχρονικού Αριστοφάνη αλλά η δική τους φρέσκια πινελιά σε συνδυασμό με τα σκηνοθετικά ευρήματα του Γ. Κακλέα απογείωσαν την παράσταση. Μαζί τους επί σκηνής ήταν και οι Κώστας Μπερικόπουλος, Γιώργος Χρυσοστόμου, Βαγγέλης Χατζηνικολάου, Σωκράτης Πάτσικας, Αγορίτσα Οικονόμου, Σταύρος Σιόλας, Μάρα Βλαχάκη και Προκόπης Αγαθοκλέους. Χόρεψαν οι Ivan Svitailo, Σοφία Μιχαήλ και Alain Rivero. Ήταν μια παράσταση που αποζημίωσε πνευματικά και ψυχικά το πλήθος του κόσμου που κατέκλυσαν το ανοιχτό θεατράκι του Άλσους Βέικου. Στην Τεχνόπολις του Δήμου Αθηναίων πραγματοποιείται - για τρίτη συνεχή χρονιά - από τις 20 έως τις 23 Σεπτεμβρίου, η Μικρόπολις «Μικρόπολις 2012» στην Τεχνόπολις από 20 έως 23/9 Το μεγαλύτερο φεστιβάλ κοινωνικής ευαισθητοποίησης για παιδιά και γονείς, ένα πρότυπο διαδραστικό πάρκο παιδείας και πολιτισμού, συνολικής έκτασης τ.μ., όπου τα παιδιά ηλικίας 2-13 ετών μαθαίνουν μέσα από το παιχνίδι. Η διοργάνωση τελεί υπό την αιγίδα του Υπουργείου Παιδείας και Θρησκευμάτων, Πολιτισμού και Αθλητισμού. Η Μικρόπολις εκπαιδεύει τους πολίτες του αύριο, μέσα από συναρπαστικές δράσεις και ευρηματικά προγράμματα, σε περιβαλλοντικά, κοινωνικά, πολιτιστικά και επιστημονικά θέματα, προάγοντας οικουμενικές αρχές και αξίες. Με κεντρικό σύνθημα της φετινής διοργάνωσης: «Όλοι για έναν και ένας για όλους», περισσότεροι από 40 περιβαλλοντικοί, ανθρωπιστικοί και πολιτιστικοί φορείς, μουσεία, εκδοτικοί οίκοι, καλλιτεχνικά και ψυχαγωγικά σχήματα, ενώνουν δημιουργικά τις δυνάμεις τους. Ποια είναι η χώρα του ανήκουστου και ανύπαρκτου; Πώς μπορώ να χαρίσω το παλιό μου παιχνίδι; Πώς βλέπουν τον κόσμο οι γιατροί και πως οι εφευρέτες; Πώς ταξιδεύει το φως και τι γνωρίζει γι αυτό ένα ηλικιωμένο ουράνιο τόξο; Πόσα σχήματα έχει το αλφαβητάρι της νοηματικής; Είναι οι δροσοσταλίδες οι σελιδοδείκτες μιας βόλτας στο δάσος; Τι κοινό έχει η κομποστοποίηση με τα «Μουσικομαγειρέματα» ενός θρεπτικού πρωινού; Ήταν η φλογερή φρυκτωρία το διαδίκτυο της αρχαιότητας; Είναι η αλληλεγγύη αναγκαία συνθήκη ύπαρξης και συνύπαρξης; Πώς παίζουν τα μικρόβια; Τι το περιπετειώδες μπορεί να έχει ένα παζλ με γιγαντόκουκλες; Είναι αλήθεια πως τα ηλεκτρόνια χορεύουν ταγκό; Τι μας διδάσκει η ακουστική μιας φάλαινας; Είναι η Ελλάδα ένας απέραντος καμβάς τοπικών γεύσεων; Πώς παίζεται η νερένια σκυταλοδρομία; Τι περιέχει η βαλίτσα ενός ταξιδιάρη γιατρού; Σ αυτά και άλλα πολλά ενδιαφέροντα ερωτήματα, απαντήσεις δίνει στους μικρούς της φίλους η Μικρόπολις 2012.\n6 6 Δ Η Μ Ο Τ Ι Κ Α Παρασκευή 14 Σεπτεμβρίου 2012 Χωρίς παιδικό σταθμό 150 νήπια Συνολικά 410 νήπια και βρέφη θα φιλοξενηθούν στους δημοτικούς Παιδικούς και Βρεφονηπιακούς Σταθμούς του Γαλατσίου για το τρέχον σχολικό έτος. Σύμφωνα με σχετική ανακοίνωση του Οργανισμού Κοινωνικής Προστασίας και Κοινωνικής Αλληλεγγύης του Δήμου Γαλατσίου (το Ν.Π. όπου εντάσσονται τα ΚΑΠΗ και οι Παιδικοί Σταθμοί), οι θέσεις που αρχικώς έπρεπε να καλυφθούν για το σχολικό έτος ανέρχονταν σε 320 αλλά με απόφαση του Δ.Σ. του Ν.Π. ο αριθμός αυτός αυξήθηκε σε 410 καθώς αναμένονται να προσληφθούν κι άλλα άτομα μέσα στο Σεπτέμβριο μέσω κοινωφελούς εργασίας. Οι αιτήσεις που κατατέθηκαν ανήλθαν στις δηλαδή έμειναν εκτός 150 παιδάκια - και κατά την αξιολόγησή τους προηγήθηκαν οι πολύτεκνοι, οι τρίτεκνοι, τα άτομα με ειδικές ικανότητες, οι άγαμες μητέρες, οι μονογονεϊκές οικογένειες, γονείς φοιτητές, τα παιδιά με πρόβλημα λόγου, οι οικογένειες με απορία (χαρτί από πρόνοια ή κοινωνική υπηρεσία) και οι εργαζόμενοι γονείς ή εργαζόμενη μητέρα με εισόδημα έως ευρώ (για το βρεφικό τμήμα το εισόδημα ήταν μικρότερο λόγω αυξημένου αριθμού αιτήσεων). ΕΞΩΔΙΚΗ ΔΙΑΜΑΡΤΥΡΙΑ ΤΕΣΣΑΡΩΝ ΔΗΜΩΝ ΠΡΟΣ ΤΗΝ Ε.Ε.Τ.Α.Α. ΓΙΑ ΤΟ ΠΡΟΓΡΑΜΜΑ ΧΡΗΜΑΤΟΔΟΤΗΣΗΣ ΣΤΟΥΣ ΒΡΕΦΟΝΗΠΙΑΚΟΥΣ ΣΤΑΘΜΟΥΣ Εξώδικη διαμαρτυρία υπέβαλλαν οι δήμοι Αμαρουσίου, Βριλησσίων, Γαλατσίου και Παλλήνης προς την Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ) για την άνιση χρηματοδότηση του προγράμματος για τους βρεφονηπιακούς σταθμούς Την έντονη διαμαρτυρία τους για την «αναιτιολόγητη και άνιση ανακατανομή της χρηματοδότησης», όπως επισημαίνουν, σχετικά με το πρόγραμμα χρηματοδότησης προσχολικής αγωγής, καταθέτουν με εξώδικη διαμαρτυρία οι Δήμοι Αμαρουσίου, Γαλατσίου, Βριλησσίων και Παλλήνης με πρωτοβουλία του δημάρχου Αμαρουσίου Γιώργου Πατούλη, προς την Ελληνική Εταιρία Τοπικής Ανάπτυξης και Αυτοδιοίκησης ζητώντας την άμεση αποκατάσταση της νομιμότητας. Στην εξώδικη διαμαρτυρία που κοινοποιείται στον υπουργό Εργασίας, Κοινωνικής Ασφάλισης και Πρόνοιας Ιωάννη Βρούτση, και στον υπουργό Εσωτερικών Ευριπίδη Στυλιανίδη, οι τέσσερις Δήμοι αναφέρουν ότι με αποφάσεις όπως η συγκεκριμένη διαταράσσεται η νομιμότητα και ζητούν την πλήρη και αναλυτική αιτιολόγηση της κατανομής των επιδοτούμενων θέσεων ανά Δήμο και Περιφέρεια και την πλήρη περιγραφή των κριτηρίων κατανομής του προϋπολογισμού του προγράμματος. Οι Δήμοι μεταφέρουν την έκπληξή τους για την ανάκληση του πλάνου χρηματοδότησης σχετικά με το πρόγραμμα προσχολικής αγωγής «χωρίς καμία αιτιολόγηση και χωρίς καμία αξιολόγηση της διαχείρισης των πόρων», όπως επισημαίνουν. «Η ανακατανομή των διατιθέμενων ποσών ανά Περιφέρεια είναι απολύτως άνιση και δεν μπορεί να στοιχειοθετηθεί σε βάσιμα κριτήρια. Διαπιστώσαμε την απολύτως παράλογη κατανομή, η οποία διέθετε για την Περιφέρεια Αττικής το μισό προϋπολογισμό σε σχέση με την Περιφέρεια Κεντρικής Μακεδονίας, σημαντικά μικρότερο προϋπολογισμό από την Περιφέρεια Θεσσαλίας και την Περιφέρεια Κρήτης. Είναι αυτονόητο ότι η παραπάνω κατανομή δεν μπορεί να έχει καμία σχέση με οποιοδήποτε πληθυσμιακό ή άλλο κριτήριο. Ούτε μπορεί κανείς να παραβλέψει τη δραστική μείωση για τα παιδιά του προγράμματος, τα οποία για ολόκληρη την Περιφέρεια Αττικής το 2011 ήταν 9.367, ενώ για το 2012 μόνο Επιπλέον, σε επίπεδο Δήμων επίσης υπάρχει αντίστοιχη ανισοκατανομή, που δεν μπορεί να εξηγηθεί» αναφέρεται στο κείμενο της διαμαρτυρίας. Ακόμα και στην περίπτωση που ήταν απαραίτητο να γίνει μία μείωση στον προϋπολογισμό του προγράμματος, από κανένα στοιχείο διαθέσιμο δεν μπορεί να προκύψει για ποιον λόγο έγινε η ανάκληση του πλάνου χρηματοδότησης ή έστω με ποια κριτήρια και ποια λογική έχει πραγματοποιηθεί αυτή η κατανομή των ποσών του προγράμματος. Αντίθετα αυτή θα έπρεπε να γίνει με τρόπο ίσο προς όλους και να μην εφαρμοστούν κριτήρια μοριοδότησης με σκανδαλώδη τρόπο υπέρ κάποιων Δήμων με αποτέλεσμα να παραχθούν απροκάλυπτα άνισα και άδικα αποτελέσματα. Και όλα αυτά τη στιγμή που είναι αναγκαίο να υποστηριχθούν τέτοιες δομές κοινωνικής αλληλεγγύης προς του πολίτες, τη στιγμή που κάθε άλλο παρά ποτέ η αξιοκρατία είναι επιτακτική ανάγκη για την εμπέδωση ενός κράτους δικαίου. «Παραλογισμοί όπως αυτοί, ανισοκατανομές προϋπολογισμών που βγάζουν μάτι, αιφνιδιασμοί της τελευταίας στιγμής, δεν μπορούν να γίνουν ανεκτά» καταλήγουν οι Δήμοι στην εξώδικη διαμαρτυρία τους προς την Ελληνική Εταιρία Τοπικής Ανάπτυξης και Αυτοδιοίκησης. Î ÏˆÛË ÁÈ ÙË ªÈÎÚ ÛÈ ÙÈÎ Ù ÛÙÚÔÊ ÛÙÔÓ appleôï ÒÚÔ «ÚÓˆ Ìapple ÚÈ» Ο κοινωνικός και πολιτιστικός χώρος «Παίρνω Αμπάριζα» (Λυσίου και Γαλακηδών 11) διοργανώνει διήμερο εκδηλώσεων για τα 90 χρόνια από την Μικρασιατική Καταστροφή. Σάββατο 15/9, ώρα 19:00 - Βλάσης Αγτζίδης: Μικρασιατική καταστροφή και νεοελληνική κοινωνική συγκρότηση. - Στέργιος Θεοδωρίδης: Η συνείδηση της Ιστορίας θα μας απελευθερώσει. Η τουρκική αντιεθνικιστική άποψη για την περίοδο Συζήτηση Κυριακή 16/9, ώρα 19:00 - Αφιέρωμα: «Στις μουσικές, στις μυρουδιές εκείνης της Πατρίδας» Στις μουσικές η Ελλήνα Χριστοδουλάρη και στις μυρουδιές η Μαρία Τσιροπούλου Στο χώρο θα υπάρχει έκθεση φωτογραφίας και θα προβληθεί βίντεο των μαθητών του 1ου Ενιαίου Λυκείου Ν. Ιωνίας «Ιωνίας Μνήμες». Σας περιμένουμε!\n7 Παρασκευή 14 Σεπτεμβρίου 2012 Α Π Ο Ψ Ε Ι Σ 7 Αξίζουν τόσες θυσίες για το ευρώ; Γράφει ο ΠΕΤΡΟΣ Δ. ΚΑΤΣΑΚΟΣ, Δημοσιογράφος Η επιμονή της τρόικας να διαλύσει τις εργασιακές σχέσεις και να επιβάλλει εργασιακό μεσαίωνα αποδεικνύει ότι οι άνθρωποι δεν έχουν ως στόχο να διασφαλίσουν τα χρήματά τους, ούτε φυσικά να βοηθήσουν την ελληνική οικονομία να σταθεί στα πόδια της, περισσότερο ανταγωνιστική και αποτελεσματική από όσο ήταν πριν. Οστόχος της τρόικας δεν είναι οι αναγκαίες μεταρρυθμίσεις και αλλαγές, που πράγματι έχει η χώρα. Δεν είναι η καούρα τους να γίνει για παράδειγμα ο δημόσιος τομέας πιο λειτουργικός, πιο σύγχρονος, πιο εξυπηρετικός για τον πολίτη, με λιγότερη διαφθορά και αναξιοκρατία. Δεν είναι, για παράδειγμα, στα ενδιαφέροντά τους να αντιμετωπιστούν χρόνια προβλήματα σε υγεία, παιδεία ή όπου αλλού η χώρα έχει μείνει πραγματικά πίσω. Δεν είναι η προτεραιότητά τους πώς θα γίνει πραγματικά ανταγωνιστική η οικονομία, με έμφαση στα πλεονεκτήματα της χώρας, με εισαγωγή της καινοτομίας και πάει λέγοντας. Όλα αυτά τα γράφουν στα παλιά τους τα παπούτσια. Το ενδιαφέρον τους είναι να αρχίσουν από τον αδύναμο κρίκο, που λέγεται Ελλάδα, για να επιβάλλουν σε όλη την Ευρώπη, τη διάλυση του κοινωνικού κράτους και όλες τις κατακτήσεις του 20ου αιώνα. Την πλήρη επικράτηση του νόμου του ισχυρού. Την επιβολή της αρχής «τα πάντα για το κέρδος». Την ιδιωτικοποίηση και το ξεπούλημα των πάντων. Χρησιμοποιούν την κρίση χρέους, μία κρίση, που θα μπορούσαν να αντιμετωπίσουν καιρό πριν, για να επιβάλλουν μία νέα πραγματικότητα. Οι άνθρωποι είναι κανονικά βαποράκια των ισχυρών συμφερόντων και τίποτα περισσότερο. Πού μας οδηγεί όλο αυτό; Στην κοινωνική ζούγκλα, σε οικονομικό αδιέξοδο, αλλά και στην κατάλυση δημοκρατικών θεσμών. Όταν δεν αναγνωρίζεται καν το δικαίωμα στις κοινωνικές και παραγωγικές ομάδες να ρυθμίζουν τις σχέσεις τους, τότε μιλάμε για κατάλυση ευθέως του Συντάγματος και της νόρμας με την οποία οργανώθηκαν οι ευρωπαϊκές κοινωνίες τα τελευταία 120 χρόνια. Το δόγμα των κυβερνώντων συνεργατών των ξένων τοκογλύφων και ιδιωτών τραπεζιτών «πάση θυσία στο ευρώ» το οποίο διαλαλούν σε κάθε ευκαιρία, απειλώντας ταυτόχρονα και εκβιάζοντας τον ελληνικό λαό με νέα μέτρα και με μνημόνια σημαίνει: Πλήρης φτωχοποίηση του ελληνικού λαού. Πλήρης εξαθλίωση σύσσωμης της ελληνικής κοινωνίας. Ανύπαρκτες παροχές υγείας. Κλείσιμο δημόσιων οργανισμών και επιχειρήσεων. Ξεπούλημα δημόσιας περιουσίας. Αδυναμία εξασφάλισης των στοιχειωδών αγαθών αναγκαίων για την επιβίωση του λαού. Συνεχής δανεισμός από τους ξένους δανειστές και ιδιώτες τραπεζίτες τοκογλύφους. Παράδοση της διοίκησης της χώρας στους ξένους δανειστές και τοποτηρητές. Ανύπαρκτες παροχές παιδείας. Πλήρη ισοπέδωση μέχρις εξαφάνισης των μισθών και των συντάξεων όλων των εργαζομένων στο δημόσιο τομέα. Πλήρη ισοπέδωση των αμοιβών των εργαζομένων στον ιδιωτικό τομέα, αναδεικνύοντας τους εργοδότες σε τύραννους που επιβάλλουν τη θέλησή τους στους υπαλλήλους τους μεταχειριζόμενους ως σκλάβους. Ο κατάλογος των αρνητικών και καταστροφικών επιπτώσεων του δόγματος των κυβερνώντων συνεργατών των ξένων δανειστών και τοκογλύφων δεν έχει τέλος... Εάν συνεχιστεί η κατάσταση έτσι όπως έχει χωρίς σημεία ανάκαμψης, είναι βέβαιο ότι η Ελλάδα σύντομα δεν θα υπάρχει ως χώρα και ως Έθνος γιατί απλά δεν θα υπάρχουν Έλληνες πολίτες που να κατοικούν σ αυτή την περιοχή. Γιατί απλά ή θα έχουν εγκαταλείψει τα πάτρια εδάφη προς εξεύρεση καλύτερων και ανθρώπινων συνθηκών διαβίωσης, ή θα πεθαίνουν αβοήθητοι στα ανύπαρκτα δημόσια νοσοκομεία, ή θα οδηγούνται στις φυλακές από τους δανειστές τους. À. : 22 À ÁÈ ı ÛÂÈ appleúôûˆappleèîô ÛÙÔ Δ Ο Υπουργός Εσωτερικών κ. Ευριπίδης Στυλιανίδης υπέγραψε συνολικά 22 σχέδια Κοινών Υπουργικών Αποφάσεων (2 Περιφερειών, 9 Δήμων και 11 Ν.Π.Δ.Δ. Ο.Τ.Α.) αναφορικά με την κατάργηση και διατήρηση κενών οργανικών θέσεων μόνιμου προσωπικού στους ΟΤΑ α και β βαθμού και των Ν.Π.Δ.Δ. αυτών, κατ εφαρμογή των διατάξεων της παρ. 1α του άρθρου 33 του Ν. 4024/2011, όπως ισχύει. Επί των ανωτέρω αποφάσεων, το ποσοστό κατάργησης ανέρχεται στο 68,8% ενώ το ποσοστό διατήρησης στο 31,2%. Το σύνολο των θέσεων που καταργούνται είναι Τα εν λόγω σχέδια αποφάσεων θα διαβιβαστούν άμεσα στο Υπουργείο Διοικητικής Μεταρρύθμισης και Ηλεκτρονικής Διακυβέρνησης για συνυπογραφή και εν συνεχεία στο Εθνικό Τυπογραφείο για δημοσίευση, προκειμένου να προσαρμοστούν οι Οργανισμοί Εσωτερικής Υπηρεσίας των ΟΤΑ στις διατάξεις του άρθρου 33 του ανωτέρω νόμου. Και στους μετακλητούς, ειδικούς συμβούλους και συνεργάτες των αιρετών οργάνων της Τοπικής Αυτοδιοίκησης θα επεκταθεί η απαγόρευση πρόσληψης συζύγων και συγγενών μέχρι δευτέρου βαθμού για το σύνολο των μελών της κυβέρνησης και των υφυπουργών, αυτό υφίσταται με τη νομοθετική πρωτοβουλία για την Κυβέρνηση και τα κυβερνητικά όργανα, που ανακοίνωσε η κυβέρνηση. Την προαναγγελία έκανε μιλώντας στη Βουλή επί του νομοσχεδίου για την ανακεφαλαιοποίηση των τραπεζών ο αναπληρωτής υπουργός Οικονομικών Χρ. Σταϊκούρας, απαντώντας σε σχετικό αίτημα του βουλευτή του ΠΑΣΟΚ Οδ. Κωνσταντινόπουλου: «Θα εξεταστεί ρύθμιση, προκειμένου να περιλαμβάνονται και οι μετακλητοί των αιρετών οργάνων, της Τοπικής Αυτοδιοίκησης κ.ο.κ., σε επόμενο νομοσχέδιο», τόνισε ο κ. Σταϊκούρας. Σταϊκούρας: Και στους δήμους η απαγόρευση πρόσληψης συγγενών Να σημειωθεί ότι με το νομοσχέδιο, υπερψηφίστηκε η τροπολογία που αφορά την απαγόρευση σε βουλευτές, να απασχολούν συγγενείς μέχρι δευτέρου βαθμού, ως μετακλητούς υπαλλήλους, ειδικούς συμβούλους και συνεργάτες. (Πηγή: aftodioikisi.gr)\n8 8 Π Α Ι Δ Ε Ι Α Παρασκευή 14 Σεπτεμβρίου 2012 ΔÔ appleôù appleˆì ÙË Ú ÛË ÛÙËÓ È Â Η κρίση αφήνει το αποτύπωμά της σε όλες τις βαθμίδες της παιδείας και αλλάζει τις παραδοσιακές θεωρήσεις και αξίες της ελληνικής κοινωνίας. Γράφει ο ΓΙΩΡΓΟΣ ΧΑΤΖΗΤΕΓΑΣ, Διευθυντής των Φροντιστηρίων «Πουκαμισάς» στο Γαλάτσι πρώτη μεγάλη αναταραχή επήλθε με τα αποτελέσματα των φετινών πανελλαδικών εξετάσεων που δεν επηρεάστηκαν μόνο από τις επιδόσεις των υποψηφίων, αλλά πρωτίστως από τις προτιμήσεις τους, οι οποίες σε σημαντικό βαθμό διαφοροποιήθηκαν. Το κριτήριο της εγγύτητας των σπουδών στην οικογενειακή εστία ήταν κυρίαρχο, με αποτέλεσμα να παρατηρηθούν εντυπωσιακές αυξήσεις των βάσεων στις σχολές των μεγάλων πόλεων χωρίς μάλιστα οι αυξήσεις αυτές να συνάδουν με το τι πραγματικά συμβαίνει στην αγορά εργασίας. Η εντυπωσιακή για παράδειγμα αύξηση των βάσεων στις σχολές του Γεωπονικού Πανεπιστημίου της Αθήνας δεν αντανακλά μια αντίστοιχη ζήτηση στην αγορά εργασίας αλλά αποτέλεσαν την μόνη και αναγκαστική επιλογή των υποψηφίων της πρωτεύουσας προκειμένου να αποφύγουν την κοστοβόρα φοιτητική μετανάστευση. Στον αντίποδα αυτής της αναγκαστικής επιλογής σπουδών οι άλλοτε κραταιές Παιδαγωγικές Σχολές παρά τη μεγάλη άνοδο των θεωρητικών σχολών, συνέχισαν την καθοδική τους πορεία για τρίτη συνεχόμενη χρονιά. Η άνθηση των Παιδαγωγικών κράτησε για επτά ολόκληρα χρόνια με αρχή το 2002 όταν ξεκίνησε η άνοδος από τις πενιχρές βαθμολογίες μέχρι το 2009 που τα Παιδαγωγικά στην Αθήνα άγγιξαν τα μόρια. Φέτος οι ελάχιστοι διορισμοί των δασκάλων έστειλαν το μήνυμά τους στους υποψηφίους, οι οποίοι εστράφησαν με θέρμη προς τις Φιλολογικές σχολές οι οποίες όμως και αυτές παρουσιάζουν τεράστια προβλήματα στην απορρόφηση των πτυχιούχων τους. Στις παθογένειες του συστήματος θα πρέπει να προσθέσουμε το εκπληκτικό γεγονός ότι οι βάσεις εισαγωγής έχουν υποδιαιρεθεί σε δεκάδες ειδικές κατηγορίες και υποκατηγορίες δημιουργώντας σε πολλούς την αίσθηση της αδικίας. Η ταυτόχρονη μάλιστα ανακοίνωση των πολλαπλών βάσεων κάθε σχολής έγινε κεντρικό πολιτικό ζήτημα καθώς η ελληνική κοινωνία μετά από δεκαπέντε χρόνια εφαρμογής πληροφορήθηκε την ιδιαίτερη αντιμετώπιση των μειονοτικών πληθυσμών της Θράκης. Στο ξεκίνημα της νέας σχολικής χρονιάς οι ιθύνοντες της παιδείας το μόνο που μπορούν να κάνουν είναι να εξορθολογήσουν το εκπαιδευτικό μας σύστημα με κινήσεις πολιτικής τόλμης και μηδενικού κόστους. Η αξιολόγηση για παράδειγμα στην πρωτοβάθμια και δευτεροβάθμια εκπαίδευση θα πρέπει να γίνει μια αναγκαία και αποδεικτική της κοινωνικής λογοδοσίας του δημόσιου σχολείου πράξη. Τα προβληματικά τμήματα της διακτινισμένης τριτοβάθμιας εκπαίδευσης θα πρέπει να συγχωνευθούν σε βιώσιμα και αξιόπιστα τμήματα. Η ανακοίνωση των βάσεων των Πανελλαδικών εξετάσεων θα πρέπει να γίνεται λίγες μόνο μέρες μετά την ολοκλήρωση της κατάθεσης των μηχανογραφικών δελτίων. Ο εκσυγχρονισμός αυτός, που θα λυτρώσει από τη θερινή ομηρία της προσμονής των βάσεων δεκάδες χιλιάδες οικογένειες υποψηφίων, μπορεί να γίνει με μια απλή χρονική μετάθεση των διαδικασιών επιλογής για τις Στρατιωτικές και Αστυνομικές σχολές πριν τη λήξη του ακαδημαϊκού έτους. Τέλος, οι ιθύνοντες πρέπει να συνειδητοποιήσουν ότι η ιδιωτική παιδεία στο σύνολό της θα πρέπει να αναβαθμιστεί με ένα νέο θεσμικό πλαίσιο που θα επιτρέπει στα Ελληνόπουλα να σπουδάζουν στη χώρα τους. Το γεγονός ότι δύο στους τρεις αποφοίτους των καλυτέρων εγχώριων ιδιωτικών σχολείων δεν λαμβάνει καν εθνικό απολυτήριο τίτλο αποδεικνύει περίτρανα την απαξίωση που έχει συντελεστεί και δεν φαίνεται να προβληματίζει τους ταγούς της παιδείας νέoι σπουδαστές στα ΙΕΚ του ΟΑΕΔ Από τον Οργανισμό Απασχόλησης Εργατικού Δυναμικού ανακοινώθηκε ότι κατά το χειμερινό εξάμηνο του έτους κατάρτισης εγκρίθηκε η εισαγωγή νέων σπουδαστών και σπουδαστριών σε 31 ΙΕΚ του Οργανισμού, προκειμένου να καταρτισθούν σε 37 σύγχρονες ειδικότητες. Οι υποψήφιοι θα πρέπει να υποβάλουν σχετική αίτηση στο ΙΕΚ προτίμησής τους από 10 έως 20 Σεπτεμβρίου και να είναι κάτοχοι Απολυτηρίου Λυκείου ή Πτυχίου ΤΕΕ Β Κύκλου Σπουδών ή ΕΠΑ.Σ ή ΕΠΑ.Λ., ανεξαρτήτως ορίου ηλικίας. Η έναρξη των μαθημάτων ορίζεται στις Περισσότερες πληροφορίες στην ιστοσελίδα του ΟΑΕΔ και στις Γραμματείες των ΙΕΚ. Για το ΙΕΚ Γαλατσίου (Λ. Γαλατσίου 15) καλέστε στο και ΓΑΛΛΙΚΑ μαθήματα παραδίδει έμπειρη καθηγήτρια, πτυχιούχος Γαλλικής Φιλολογίας Πανεπιστημίου Αθηνών και κάτοχος Sorbonne C2. Χαμηλές τιμές. τηλ , ΙΔΙΑΙΤΕΡΑ ΜΑΘΗΜΑΤΑ ΜΑΘΗ- ΜΑΤΙΚΩΝ σε μαθητές Γυμνασίου, Λυκείου και ΕΠΑΛ από καθηγήτρια με άδεια διδασκαλίας και φροντιστηριακή εμπειρία. Χαμηλές τιμές, άριστα αποτελέσματα. Δίνεται απόδειξη παροχής υπηρεσιών. τηλ\n10 10 Α Π Ο Ψ Ε Ι Σ Παρασκευή 14 Σεπτεμβρίου 2012 Γράφει ο ΝΕΣΤΟΡΑΣ ΧΑΤΖΟΥΔΗΣ ΔÔ Ì ÓÈ applefi ÙË apple Ú ÁˆÁ Û ÛÙË ÛÙËÓ appleëúâû ÙÔ appleôïèùèûìô ΣΥΝΤΟΜΗ ΙΣΤΟΡΙΚΗ ΑΝΑΔΡΟΜΗ Από το δεύτερο μισό του 19ου αιώνα στην ευρύτερη περιοχή του Γαλατσίου, που περιλάμβανε τα Τουρκοβούνια, το δασόκτημα «Εύμορφη Εκκλησία», το «Γαλάκη» ή «Γαλάτζη» κλπ., ως κάτω στην οδό Ταϋγέτου, λειτουργούσαν κατά καιρούς σε διάφορα σημεία υποτυπώδη, πρωτόγονα λατομεία και ασβεστοκάμινα που κάλυπταν πρόσκαιρες, περιστασιακές ανάγκες μικρών έργων. Στην τοπογραφική αποτύπωση της έκτασης από τη Πεντέλη μέχρι το Πεδίο του Άρεως περίπου, που εκπόνησε το 1878 ο αξιωματικός του Βαυαρικού στρατού Kaupert, σημειώνεται εγκαταλειμμένο υποτυπώδες καμίνι πάνω από την Ομορφοκκλησιά προς τη Φιλοθέη. Ενώ παλιότερα αναφέρεται (σε συμβόλαια) το συντροφικό καμίνι του Πασσαλή προς τον αυχένα Ψυχικού. Από τις πρώτες δεκαετίες του 20ου αιώνα όμως, όταν άρχισε σταδιακά η κατασκευή των βασικών αστικών υποδομών και η βελτίωση των συνθηκών στέγασης στο συγκρότημα της Πρωτεύουσας, η ζήτηση δομικών υλικών - προϊόντων επεξεργασίας της πέτρας, αυξάνονταν με ρυθμούς που μόνο με την παραγωγή τους σε οργανωμένη βιομηχανική βάση μπορούσε να καλυφθεί. Το Γαλάτσι διέθετε, για το σκοπό αυτό, δύο πολύ σημαντικά πλεονεκτήματα. Πλούσια αποθέματα πέτρας καλής ποιότητας, και εγγύτητα στα σημεία ζήτησης. Αυτοαπασχολούμενοι μικροβιοτέχνες νταμαρτζήδες και επιχειρηματικό κεφάλαιο αξιοποίησαν στο έπακρο τα πλεονεκτήματα αυτά και μέχρι τα μέσα της δεκαετίας του 1930 στήθηκαν στην περιοχή δεκάδες μικρά και μεγάλα νταμάρια καθώς και μερικά ασβεστοκάμινα, μεταξύ των οποίων ένα από τα μεγαλύτερα και σημαντικότερα τεχνολογικά, το Καμίνι της οδού Καραϊσκάκη. Η λειτουργία του «ασβεστάδικου», όπως το αποκαλούσαν, ανεστάλη στη διάρκεια της κατοχής. Στο κτηριακό συγκρότημα εγκαταστάθηκε Ιταλική στρατιωτική μονάδα και οι Ιταλοί στρατιώτες μετέτρεψαν το γύρω ελεύθερο χώρο σε λαχανόκηπο και ποδοσφαιρική αλάνα. Στη συνέχεια, μετά την αποχώρηση των στρατευμάτων κατοχής και για το χρονικό διάστημα που κράτησαν οι συγκρούσεις, που έμειναν στην ιστορία ως «Δεκεμβριανά», ο ΕΛΑΣ στάβλιζε στο χώρο μικρό αριθμό αλόγων που χρησιμοποιούσε για τη μεταφορά εφοδίων στις μονάδες του. Κατά τις συγκρούσεις αυτές, οβίδα των αγγλικών στρατευμάτων που ρίχθηκε από το Λυκαβηττό κατέστρεψε μέρος της κορυφής της καμινάδας του. (Μαρτυρίες: Γιάννη Πατέλη, Γιάννη Ψιλόπουλου.) Μετά τον πόλεμο και τις εμφύλιες συγκρούσεις, με τη σταδιακή σταθεροποίηση της πολιτικής κατάστασης άρχισε και η επαναλειτουργία του Καμινιού, που κράτησε μέχρι τα πρώτα χρόνια της δεκαετίας του Για μια εικοσιπενταετία σχεδόν δούλευε νυχθημερόν παράγοντας το πολύτιμο οικοδομικό υλικό, προκαλώντας όμως παράλληλα έντονη ρύπανση και σοβαρές οχλήσεις στους Γαλατσιώτες, που διαμαρτύρονταν συνεχώς και ζητούσαν τη λήψη μέτρων προστασίας και το σταμάτημα της λειτουργίας του. Όπως προκύπτει από τα πρακτικά του Κοινοτικού Συμβουλίου, οι κάτοικοι της γύρω περιοχής που άρχισε να πυκνώνει οικιστικά, διαμαρτύρονταν έντονα για τις «Κάπνες του καμινιού» και η Κοινότητα υπέβαλε στο Υπουργείο αίτηση για απομάκρυνσή του (απόφαση 514/ ). Το Φεβρουάριο του 1966 το κόμμα της ΕΔΑ (Ενιαία Δημοκρατική Αριστερά) παρεμβαίνει στη Κυβέρνηση - προφανώς μετά από σχετικές αναφορές Γαλατσιωτών - για μεταστέγαση του Καμινιού. Την ίδια χρονική περίοδο το Δημοτικό Συμβούλιο αποφασίζει να υποβάλλει μήνυση εις βάρος των εκμεταλλευτριών επιχειρήσεων (αποφ. 100/ ) μετά από έντονες καταγγελίες κατοίκων ότι «οι συνέπειες της κακής λειτουργίας των λατομείων και ασβεστοκαμίνων μαστίζουν το Γαλάτσι». Το χουντικό Δ.Σ., υπό την πίεση των κατοίκων, παραπονιέται στη χουντική κυβέρνηση ότι «μετά τις κατά καιρούς κοινοποιήσεις των αποφάσεων του Υπ. Εθν. Οικονομίας περί διακοπής της λειτουργίας και απομακρύνσεως των λατομείων και ασβεστοκαμίνων, μετά μικρού χρονικού διαστήματος παρέσχον αδείας επαναλειτουργίας. Επειδή δημιουργούνται εύλογα παράπονα των κατοίκων, το Δ.Σ. υποβάλλει αρμοδίως την ευχήν όπως μη χορηγούνται άδειες επαναλειτουργίας των επιχειρήσεων αυτών». (αποφ.25/ ).\n11 Παρασκευή 14 Σεπτεμβρίου 2012 Π Ο Λ Ι Τ Ι Σ Μ Ο Σ ΧΡΟΝΙΑ ΣΤΑ ΓΡΑΝΑΖΙΑ ΤΗΣ ΓΡΑΦΕΙΟΚΡΑΤΙΑΣ Το 1978 ο Δήμαρχος κ. Β. Παπαδιονυσίου εισηγείται στο Δ.Σ. το χαρακτηρισμό «της έκτασης τ.μ. που περικλείεται από τους δρόμους Καψάλη - Ρεθύμνης - Σαμουήλ και Βαλτετσίου, που επισήμανε ο Πρόεδρος του Δημοτικού Συμβουλίου κ. Ιωάννης Βιντζηλαίος» σε χώρο για ανέγερση Σχολείων. Οι δημοτικοί Σύμβουλοι Ν. Χατζούδης, Δ. Σκυφτούλης, Δ. Καλαμαράς, Παν. Καρακύκλας και Φρ. Φατούρος αντιπρότειναν να χαρακτηριστεί Κοινόχρηστος Χώρος Πρασίνου - Πλατεία. Κάτω από την επιμονή του Δημάρχου το Δ.Σ. ψήφισε τελικά την πρότασή του (αποφ 366/ ), αλλά ευτυχώς την απέρριψε ο ΟΣΚ κρίνοντας το χώρο ακατάλληλο για σχολεία. Στη συνέχεια το Συμβούλιο Δημοσίων Έργων πρότεινε και το Δ.Σ. δέχθηκε (αποφ. 200β/ ) στο χώρο αυτό, μετά από κατάλληλες επεμβάσεις, να στεγαστεί Παιδικός Σταθμός. Το 1986 ολοκληρώνονται οι διαδικασίες απαλλοτρίωσης και με την παρακατάθεση του ποσού των δρχ. στο Ταμείο Παρακαταθηκών και Δανείων το Καμίνι περνά στην ιδιοκτησία του Δημοσίου (Υπουργείο Υγείας Πρόνοιας). Εντωμεταξύ από τη στιγμή που σταμάτησε η παραγωγική λειτουργία του Καμινιού, ο χώρος σταδιακά εγκαταλείπεται και υποβαθμίζεται. Η περίφραξη καταρρέει, ο χώρος μετατρέπεται σε σκουπιδότοπο και εστία μόλυνσης και τα προβλήματα επιτείνονται μετά το χαρακτηρισμό του σε Παιδικό Σταθμό. Να πώς περιγράφει την κατάσταση ο αρχιτέκτονας Θάνος Μπολούτης, κάτοικος της περιοχής, σε διαμαρτυρία του στον ημερήσιο τύπο (20/7/1986): Ο χώρος, χωρίς ουσιαστική περίφραξη, είναι έκθετος στον οποιονδήποτε. Κάθε περαστικός που θα του παρουσιαστεί πρόβλημα σωματικής ανάγκης θα συμπληρώσει κάτι στο υπάρχον πρόβλημα. Κάποιος «μαντρίζει» τις κατσίκες του. Ο χώρος έχει γίνει μαιευτήριο και εκτροφείο των σκύλων της περιοχής. Έμπορος επικαλούμενος την κοινή καταγωγή του με το Δήμαρχο, εμπορεύεται τη ξυλεία του από αυτό το χώρο προκαλώντας σοβαρά προβλήματα στη γειτονιά. Τέλος, αφού καταγγέλλει την Πολιτεία και τη Δημοτική Αρχή για αδιαφορία, προτείνει να κατεδαφιστεί η καμινάδα και στη θέση της να γίνει πολιτιστικό συγκρότημα για τη λειτουργία δημοτικής βιβλιοθήκης, εκθεσιακού χώρου, αίθουσας διαλέξεων κλπ. Την ίδια εποχή ( ), κάτοικοι και επαγγελματίες της περιοχής απευθύνουν έντονη διαμαρτυρία στο Δήμαρχο και το Δ.Σ. για τα σοβαρά προβλήματα που αντιμετωπίζουν εξαιτίας της κατάστασης στην οποία έχει περιέλθει ο χώρος του Καμινιού και ζητούν: να καθαριστεί ο χώρος από τις ακαθαρσίες, να απομακρυνθούν τα αδέσποτα ζώα, να απαγορευθεί η χρήση του χώρου στον ξυλέμπορο Σακελαρόπουλο, να περιφραχτεί και να περιφρουρηθεί για να μην παραβιαστεί εκ νέου. Ο Δήμαρχος, σε απάντησή του στα σχετικά δημοσιεύματα, επιβεβαιώνει τις καταγγελίες: κάποιος Σακελαρόπουλος το έχει εδώ και τέσσερα χρόνια, τρόπον τινά αποθήκη ξυλείας αυθαίρετα. Είπαμε να μην υποβληθεί μήνυση και να του γίνει σύσταση. Υποσχέθηκε ότι μέχρι τέλος Αυγούστου 1986 θα ελευθερώσει το χώρο. Αμέσως μετά ο χώρος θα εξυγιανθεί και θα υλοποιηθεί η απόφαση του Δ.Σ. ( ). Κι ενώ αυτή η κατάσταση επικρατούσε στο χώρο του Καμινιού, η υπόθεση της λειτουργίας Παιδικού Σταθμού βρέθηκε αντιμέτωπη με το γραφειοκρατικό τέρας της Δημόσιας Διοίκησης και τα αδρανή ανακλαστικά της Δημοτικής Αρχής. Και μόνο για να συγκροτηθεί επιτροπή από εκπροσώπους της Νομαρχίας, της ΤΕΔΚΝΑ, του Δήμου και του Υπουργείου Υγείας για να εξετάσει τις διάφορες προτάσεις, φτάσαμε στο Στη συνέχεια άρχισε μια μακροχρόνια ανταλλαγή εγγράφων μεταξύ των αρμοδίων υπηρεσιών των Υπουργείων Υγείας και Πολιτισμού για το αν επιτρέπεται να κατεδαφιστεί το συνολικό κτίσμα ή μέρος του, σε ποιο σημείο και σε τι ποσοστό, αν επιτρέπεται να προστεθούν νέα κτίσματα, πού και ποιά η μορφή τους, αν το Υπουργείο Πολιτισμού θα επωμιστεί μέρος της δαπάνης κλπ. κλπ. Έτσι χρειάστηκαν 24 χρόνια μέχρι να αποφασιστεί τελικά ο ρόλος του «ασβεστάδικου» στη νέα εποχή και να εκπονηθεί η σχετική μελέτη και άλλα 10 για να υλοποιηθεί το έργο και να παραδοθεί στην Κοινωνία του Γαλατσίου. Επιτέλους, η πόλη μας απέκτησε ένα χώρο πολιτισμού ιδιαίτερα υψηλού επιπέδου. Η υπερτριακονταετής, όμως, καθυστέρηση για να ολοκληρωθεί το έργο αυτό και η ιδιαίτερα σοβαρή νέα κοινωνική αποστολή του «Καμινιού», δεν δικαιολογούν τα θορυβώδη και πανηγυριώτικα εγκαίνια που, όχι αδίκως, προκάλεσαν αρνητικά συναισθήματα στους Γαλατσιώτες. ª ÚÈ ÙÈ 30/9 Ë ÎıÂÛË ÛÙÔ Ì ÓÈ Παράταση μέχρι τις 30 Σεπτεμβρίου πήρε η έκθεση «Ενότητες» που φιλοξενείται στον εντυπωσιακό χώρο του νέου πολιτιστικού κέντρου Γαλατσίου «Καμίνι». Τα εγκαίνια του Καμινιού αποτέλεσαν την αφορμή για να γνωρίσει το φιλότεχνο κοινό της πόλης μας - κι όχι μόνο - την έκθεση έργων ζωγραφικής και γλυπτικής που κοσμεί την ισόγεια στοά του. Από τα εγκαίνια και μετά έχουν περάσει πάνω από χίλια άτομα, τα οποία δηλώνουν εντυπωσιασμένα τόσο από το χώρο όσο και από τις δημιουργίες που φιλοξενούνται μέσα σ αυτόν. Όπως δήλωσε στον «Παλμό» η υπεύθυνη συντονισμού της έκθεσης κα Ελένη Κατσαντώνη, οι επισκέπτες μένουν άφωνοι από την εκπληκτική διαμόρφωση του χώρου, μιλούν με συγκίνηση για την παλιά ασβεστοκάμινο και εκφράζουν την ανάγκη τους ο χώρος αυτός να παραμείνει έτσι ζωντανός. Η έκθεση περιέχει 75 έργα ζωγραφικής και 35 γλυπτά και θα παραμείνει ανοιχτή για το κοινό έως τις 30 Σεπτεμβρίου, περιμένοντας τον κόσμο να τον ταξιδέψει στην παλιά ασβεστοκάμινο, το εσωτερικό της οποίας θυμίζει μεσαιωνικό κάστρο, και να αφήσει τη φαντασία τους ελεύθερη να χαθεί μέσα στις δημιουργίες των καλλιτεχνών. Οι συμμετέχοντες καλλιτέχνες βρίσκονται στο χώρο καθημερινά. Ώρες λειτουργίας 18:00-21:30 καθημερινά και Κυριακή. ΦΙΛΟΛΟΓΟΣ με πείρα παραδίδει ιδιαίτερα μαθήματα Γυμνασίου και Λυκείου. Παρέχονται οργανωμένες σημειώσεις. Τιμές ιδιαίτερα προσιτές ΜΑΘΗΜΑΤΙΚΟΣ παραδίδει ιδιαίτερα μαθήματα Γυμνασίου και Λυκείου σε Μαθηματικά και Φυσική. Δυνατότητα group. Σημειώσεις και μεθοδολογία ασκήσεων , ΤΕΛΕΙΟΦΟΙΤΗ ΑΓΓΛΙΚΗΣ ΦΙΛΟΛΟΓΙΑΣ παραδίδει μαθήματα σε μαθητές Δημοτικού και Γυμνασίου με εμπειρία στη δημιουργική εκμάθηση. Τιμές προσιτές , ΝΕΑ με εμπειρία στη φύλαξη μικρών παιδιών, αναλαμβάνει με υπευθυνότητα τη φύλαξη και φροντίδα τους. τηλ\n12 12 Ε Κ Δ Η Λ Ω Σ Ε Ι Σ Παρασκευή 14 Σεπτεμβρίου 2012 ΔÔ È ÚÔÓÈÎfi «ªÂÁ ÏÔ Ì ΔÛ ÚÎÔ» Μια εξαιρετική μουσική παράσταση παρουσιάστηκε στο ανοιχτό θέατρο του Άλσους Βέικου το βράδυ της Κυριακής 9 Σεπτεμβρίου, καθηλώνοντας το πολυπληθές κοινό που είχε κατακλύσει τα διαζώματά του. Ήταν «Το Μεγάλο μας Τσίρκο» του Ιάκωβου Καμπανέλλη, ένα έργο - μαρτυρία για τη διαχρονικότητα της εθνικής μας περιπέτειας. Ξαρχάκου και σκηνοθεσία Σωτήρη Χατζάκη, με πρωταγωνιστές τους Γιώργο Αρμένη, Τάσο Νούσια και Μαρίνα Ασλάνογλου. Το έργο του αείμνηστου Ιάκωβου Καμπανέλλη ανέβηκε για πρώτη φορά το καλοκαίρι του 1973 στο θέατρο «Αθήναιον». Τότε ο Σταύρος Ξαρχάκος έγραψε τη μουσική της παράστασης και ο Ευγένιος Σπαθάρης επιμελήθηκε τα σκηνικά. Εκείνη την «Δ ο Μεγάλο μας Τσίρκο» έφερε στο Γαλάτσι το Κρατικό Θέατρο Βορείου Ελλάδος σε συμπαραγωγή με το Θέατρο Ακροπόλ, σε μουσική και διεύθυνση ορχήστρας, επί σκηνής, Σταύρου εποχή πρωταγωνιστές της παράστασης ήταν η Τζένη Καρέζη, ο Κώστας Καζάκος, ο Διονύσης Παπαγιαννόπουλος, ο Χρήστος Καλαβρούζος και ο Τίμος Περλέγκας. Ερμηνευτής των τραγουδιών ήταν ο Νίκος Ξυλούρης. Η μαζική προσέλευση και η μεγάλη ανταπόκριση του κοινού, στο πρώτο ανέβασμα του έργου, ενόχλησε το δικτατορικό καθεστώς, που επέβαλε τη διακοπή των παραστάσεων. Μετά την πτώση της δικτατορίας η παράσταση ανέβηκε εκ νέου στο Θέατρο «Ακροπόλ». Σήμερα, τριανταεννέα χρόνια μετά την πρώτη του παρουσίαση, το έργο ανεβαίνει ξανά από το ΚΘΒΕ, σε συμπαραγωγή με το Θέατρο Ακροπόλ, με τον Σταύρο Ξαρχάκο, τον κορυφαίο συνθέτη που οι μουσικές του χαρακτήρισαν εκείνη τη πρώτη παράσταση του 73, να είναι ο ίδιος παρών στη σκηνή διευθύνοντας την 9μελή του ορχήστρα, ενώ το κοινό θα παρακολουθεί τους τωρινούς πρωταγωνιστές: τους Γιώργο Αρμένη, Τάσο Νούσια, Μαρίνα Ασλάνογλου και τον (εξαιρετικό!) Ζαχαρία Καρούνη στο τραγούδι. Όπως πολύ εύστοχα παρατηρεί ο Σωτήρης Χατζάκης, σκηνοθέτης της παράστασης, «Το Μεγάλο μας Τσίρκο» είναι μια μαρτυρία για τη διαχρονία της εθνικής μας περιπέτειας. «Είναι ένα λαϊκό έπος στο οποίο διαγράφονται ανάγλυφα οι αρετές αλλά και οι παθογένειες της φυλής, οι ανατάσεις και οι πτώσεις, οι αγώνες και οι αγωνίες ενός λαού, που φορτωμένος τη βαριά του ιστορία, δοκιμάζει τον βηματισμό του προς τον χρησμό ενός αμφίσημου μέλλοντος. Μια καταβύθιση του Πατριάρχη της μεταπολεμικής δραματουργίας στη θεία κωμωδία του ανελέητου ελληνικού αφηγήματος. Με σειρά εμφάνισης, τη σκηνή του θεάτρου στο Άλσος Βέικου πάτησαν οι Μαρίνα Ασλάνογλου (Ρωμιάκι, Πυθία), Τάσος Νούσιας (Ρωμιός, Καπετάνιος, Κλέφτης), Κική Μπάκα (Πιερότος, Κολλητήρι), Δημήτρης Μορφακίδης (Α Μακεδόνας,\n13 Παρασκευή 14 Σεπτεμβρίου 2012 Ε Κ Δ Η Λ Ω Σ Ε Ι Σ 13 Γραμματέας, Νεόκλητος, Τρελός, Βοηθός πωλητή), Γιάννης Καραμφίλης (Β Μακεδόνας, Όθωνας, Καπετάνιος, Αριστοκράτης, Χωρικός, Σταύρακας), Αλέξανδρος Τσακίρης (Ιερέας, Άγγλος Πρέσβης, Αυλικός, Χωρικός, Χατζηαβάτης, Ζωγράφος), Χρήστος Νίνης (Αρχιερέας, Ρώσος Πρέσβης, Καπετάνιος, Χωρικός, Βεληγκέκας), Γιώργος Αρμένης (Ζητιάνος, Κολοκοτρώνης, Καραγκιόζης, Βενιζέλος), Μιχάλης Γούναρης (Μοναχός, Α Καπετάνιος, Χωρικός, Μπαρμπα-Γιώργος, Πλανόδιος Πωλητής), Νίκος Καπέλιος (Μοναχός, Γάλλος Πρέσβης, Αυλικός, Ανδρίκος, Απεσταλμένος, Ράφτης), Γιάννης Χαρίσης (Μοναχός, Αυστριακός Πρέσβης, Αυλικός, Λέων, Απεσταλμένος), Νίκος Μαγδαληνός (Μοναχός, Βαυαρός, Πρόεδρος, Ασημάκης), Marlene Kaminsky (Ιέρεια, Αριστοκράτισσα, Ερατώ, Χωρική), Χρύσα Ζαφειριάδου (Ιέρεια, Αριστοκράτισσα, Αριάδνη, Χωρική, Μοδίστρα, Γυναίκα Ερυθρού Σταυρού), Ευανθία Σωφρονίδου (Αριστοκράτισσα, Χωρική, Παιδί, Νιόνιος), Αμαλία - Ελευθερία Ταταρέα (Αριστοκράτισσα, Χωρική, Μορφονιός), Λίλιαν Παλάντζα (Χωρική, Αριστοκράτισσα, Αγλαΐα, Γυναίκα Ερυθρού Σταυρού), Πολυξένη Σπυροπούλου (Μοναχός, Χωρική, Αριστοκράτισσα, Φρόσω), Στέλλα Ράπτη (Μοναχός, Χωρική, Αριστοκράτισσα, Καπελού, Γυναίκα Ερυθρού Σταυρού). Χορευτές ήταν οι Παναγιώτα Αλεξίου, Αφροδίτη Γεωργιάδου, Κώστας Καφαντάρης, Αλέξης Τσιάμογλου. Αξίζει να αναφέρουμε και τα ονόματα των μουσικών της ορχήστρας, την οποία διηύθηνε ο Σταύρος Ξαρχάκος: Νεοκλής Νεοφυτίδης (πιάνο), Νίνο Κιτάνι (φλάουτο, κλαρίνο, φλογέρα), Βασίλης Δρογκάρης (ακορντεόν), Σωτήρης Μαργώνης (βιολί), Ηρακλής Ζάκκας (μπουζούκι, λαούτο), Διαμαντής Σιδερίδης (τζουράς, μπουζούκι), Νίκος Σαμπαζιώτης (κιθάρα), Σταύρος Καβαλιεράτος (κοντραμπάσο), Γιάννης Χατζής (κρουστά). ΦΙΛΟΛΟΓΟΣ παραδίδει ιδιαίτερα μαθήματα Γυμνασίου και Λυκείου. τηλ ΑΓΓΛΙΚΩΝ Καθηγήτρια με πολυετή φροντιστηριακή πείρα, παραδίδει μαθήματα όλων των επιπέδων και σε παιδιά με μαθησιακές δυσκολίες , ΚΑΘΗΓΗΤΗΣ ΜΑΘΗΜΑΤΙΚΩΝ παραδίδει μαθήματα σε μαθητές Γυμνασίου και Λυκείου. Τιμές λογικές , ΚΑΘΗΓΗΤΡΙΑ ΓΕΡΜΑΝΙΚΩΝ με μεγάλη φροντιστηριακή πείρα παραδίδει μαθήματα σε μαθητές Δημοτικού, Γυμνασίου & Λυκείου. τηλ\n14 14 Α Π Ο Ψ Ε Ι Σ Παρασκευή 14 Σεπτεμβρίου 2012 Και Θεατής και Ρέκτης Τα εν Δήμω... με τον ΤΑΣΟ ΠΑΣΠΑΛΑ Αυτές τις μέρες αισθάνομαι μια περίεργη αγωνία μέσα μου, έναν κόμπο στο λαιμό και ένα σφίξιμο στο στομάχι που μου φέρνουν μνήμες απ τα μαθητικά μου χρόνια, την αγωνία πριν την έναρξη της σχολικής χρονιάς. Κάτι όμως μέσα μου λέει πως υπάρχει ελπίδα για μια νέα πορεία ένα νέο ξεκίνημα και δεν μένει παρά το πρόσταγμα του αφέτη για μια κούρσα ταχύτητας διαφορετική από όλες τις άλλες, μέσα σε αυτή την κοινωνική και ηθική κατάπτωση μάλλον «κάτι νέο Γεννιέται». Τον επόμενο μήνα συμπληρώνω μέρες ζωής, δεν ξέρω αν είναι λίγες ή πολλές, αλλά προτιμώ να είμαι ημερών παρά ετών. Σήμερα περνούν περισσότερο από κάθε άλλη φορά, τα πάντα απ τη μνήμη μου σαν νά ταν χτες. Την ρούφηξα τη ζωή στάλα στάλα, όπως το γάλα της μάνας μου που την έχασα στα δεκατέσσερά μου χρόνια. Τότε κατάλαβα πόσο σημαντικό είναι να μην αφήνεις ούτε μια μέρα να περάσει χωρίς να πάρεις και να δώσεις όσα περισσότερα μπορείς στους ανθρώπους που βρίσκονται γύρω σου, κι όσα λιγότερα κρατάς για τον εαυτό σου, τόσο πιο πλούσιος γίνεσαι. Αυτό έκανε κι η μάνα μου. Σκέψου λέω, μια αγράμματη χωριατοπούλα, που μόνο δεκατέσσερα χρόνια έζησα μαζί της, μού δωσε τόση αγάπη και τόση γνώση που ακόμα δεν μπορώ να την εξαντλήσω. Έκτοτε δεν άφησα τίποτα να πάει χαμένο, μου είχε δώσει να καταλάβω «χωρίς να μου πει τίποτα» ποιο ήταν το μυστικό της ζωής, κι έτσι απλά πριν φύγει έκρυψε στο χέρι μου το κλειδί της γνώσης. Αυτή η αγράμματη χωριατοπούλα δεν κράτησε τίποτα για τον εαυτό της. Έφυγε όμως τόσο πλούσια γιατί κατάφερε να μου δώσει τα πάντα, μου έμαθε τι έπρεπε να κάνω για να αποκτήσω μια καλή οικογένεια, μια ισορροπημένη ζωή, και συνάμα με δίδαξε, πως «πλούσιος είναι αυτός που δεν κρατάει τίποτα για τον εαυτό του». Πολύ νωρίς επίσης έμαθα να χειρίζομαι τέλεια τα όπλα και τις παραστάσεις που με εφοδίασε η ταπεινή μου καταγωγή. Τι κι αν δεν μπόρεσαν οι γονείς μου να με ταξιδέψουν σε χώρες μακρινές, τι κι αν δεν μπόρεσαν να με στείλουν σε φροντιστήριο αγγλικών, τι κι αν δεν μπόρεσαν να μου αγοράσουν το πολυπόθητο ποδήλατο, τι κι αν ερχόμενος στην Αθήνα τράκαρα με το σύνθημα των αναρχικών «Έξω οι Βλάχοι απ την Αθήνα», τι κι αν δεν πήγαμε ποτέ μας διακοπές... Μου έμαθαν όμως τον τρόπο να τα αποκτήσω. Κάθε καλοκαίρι έκανα διακοπές στα περιβόλια του πατέρα μου, κι είχα μετρήσει όλα τα αστέρια του ουρανού, είχα μυρίσει όλα τα αρώματα της φύσης, είχα κυλιστεί στο χώμα, είχα δει πώς βγαίνει το νερό από τη γη, είχα ποτίσει τις ντοματιές, ήξερα να τους μιλάω για να μεγαλώσουν. Με το χρόνο κατάλαβα επίσης με ποιον τρόπο έπρεπε να διεκδικώ και, γιατί όχι, και να διακρίνομαι. Αντιλήφθηκα πως, για να διακριθείς ή να διεκδικήσεις, υπάρχουν δύο τρόποι: είτε να απαιτείς μετ επιτάσεως ασχέτως αν προσφέρεις, είτε να ωφελείσαι από την ανάδραση της προσφοράς σου. Εγώ διάλεξα τον δεύτερο τρόπο. Πάντα φρόντιζα να δίνω περισσότερα από αυτά που εισέπραττα, και έτσι η ανταμοιβή μου ή η διάκρισή μου δεν ήταν προϊόν διαπραγμάτευσης, αλλά αυτονόητης ανταποδοτικής πράξης. Γιατί αν δεν ποτίσεις τη γη, μου έλεγε ο πατέρας μου, δεν την σκαλίσεις, δεν της μιλήσεις, δεν την αγαπήσεις, δεν πρόκειται ποτέ να πάρεις καρπούς. Η αλήθεια είναι πως για να τα δεις όλα αυτά πρέπει να υπάρξεις στη ζωή «και Θεατής και Ρέκτης». Κάποιος θα πρέπει να σε ανεβάσει στις πλάτες του, να σου δείξει τον κόσμο από ψηλά. Κάποιος πρέπει να σε ταξιδέψει στα μονοπάτια, που οδηγούν στην ωριμότητα και στην απλότητα με την οποία πρέπει να αντιλαμβάνεσαι τα πράγματα. Κάποιος που θα χει κατά νου ένα «Όραμα», ο άνθρωπος δηλαδή που θά χει την ικανότητα της σύλληψης, της δημιουργίας, της επιμονής και της υπομονής για την υλοποίηση μιας ιδέας. Αυτός ο άνθρωπος που σε παίρνει απ το χέρι και σε κατευθύνει με το όραμά του, ο λαός τον ονομάζει «Ηγέτη». Και για να μην διχάσω για το αν υπήρξαν και ποιοι ήταν οι Ηγέτες σ αυτή τη χώρα, δεν θα επιλέξω ένα παράδειγμα πολιτικού Ανδρός, αλλά ένα εξόφθαλμο παράδειγμα Ηγέτη στον αθλητικό χώρο, μη αμφισβητήσιμο, και αγαπητό σε όλους μας, τον «Νίκο Γκάλη». Ο Νίκος Γκάλης διέπρεψε στον «ομαδικό» αθλητισμό και κατάφερε να δημιουργήσει στο άθλημά του, αθλητική «Κουλτούρα». Ως πραγματικός Ηγέτης δεν διεκδίκησε και δεν διεκδικεί ακόμη και σήμερα τίποτα για τον εαυτό του «εντός και εκτός γηπέδων», γι αυτό και οι πάντες του απέδωσαν τιμές: συμπαίκτες, αντίπαλοι, Έλληνες, ξένοι. Αυτός είναι ο Ηγέτης, αυτός που απ το δικό του μετερίζι καταφέρνει να σηκώσει τη χώρα του ψηλά, να γίνει παράδειγμα, και να μυήσει κι άλλους στον σκληρό τρόπο δουλειάς. Με αυτό το παράδειγμα πορεύτηκαν ολόκληρες γενιές στο χώρο του αθλητισμού και έτσι δημιουργήθηκε για πρώτη φορά στην Ελλάδα σε ομαδικό άθλημα «Αθλητική Κουλτούρα». «Κουλτούρα», λοιπόν, χρειάζεται και σήμερα η χώρα για να ξεφύγει απ την ταπείνωση και τον χλευασμό, κι έναν Ηγέτη με όραμα, να γίνει το παράδειγμα, να εργαστεί σκληρά, να μην απαιτήσει υλική εξαργύρωση, να μας πάρει απ το χέρι και να μας οδηγήσει πέρα από το ατομικό συμφέρον, να μας μυήσει στην ομαδικότητα, στην προσφορά, στην ανταπόδοση. Να φέρει τους νέους κοντά στην πολιτική που σήμερα την απαξιούν, να τους δώσει αφορμή, αξίες και βήμα να εκφραστούν. Αυτόν τον Ηγέτη τον χρειαζόμαστε σε κάθε γειτονιά, σε κάθε σχολείο, σε κάθε πανεπιστήμιο, σε κάθε Δήμο και οργανισμό, σε κάθε ομάδα και παρέα. Αυτόν τον Ηγέτη έχει υποχρέωση κάθε οικογένεια, κάθε γονιός και κάθε μάνα να θρέψει με το γάλα της. Αυτόν τον Ηγέτη πρέπει να τον μεγαλώσουμε μέσα στο ίδιο μας το σπίτι και να τον παραδώσουμε χρήσιμο στην κοινωνία. Και επειδή μεγάλωσα δύο παιδιά, δύο χρήσιμους ανθρώπους και επιστήμονες, θα μου επιτρέψετε να σας μεταφέρω με την εμπειρία μου, πώς «το παιδί δεν μαθαίνει απ την διδασκαλία, αλλά απ το προσωπικό μας παράδειγμα». Τέλος, με αφορμή τη νέα σχολική χρονιά, καλώ τον Δήμαρχο Γαλατσίου και τους υπεύθυνους Αντιδημάρχους να εγκαταλείψουν τα έργα βιτρίνας τις υπερβολές, τα πυροτεχνήματα, τις τυμπανοκρουσίες, τα περιττά έξοδα για ψηφοθηρικές φιέστες δήθεν αθλητικού και πολιτιστικού περιεχομένου, τους ποδηλατόδρομους, τις εταιρείες security, και τις άνευ λόγου πολυέξοδες εκδόσεις δημοτικών εφημερίδων και να χρησιμοποιήσουν ακόμη και το τελευταίο ευρώ ώστε να αποφύγουμε τα περυσινά φαινόμενα, με το κλείσιμο των παιδικών σταθμών, τους απλήρωτους υπαλλήλους, τις επισχέσεις εργασίας, τις παγωμένες αίθουσες και τους απλήρωτους λογαριασμούς ρεύματος και φυσικού αερίου. Εύχομαι καλή σχολική χρονιά στους «πρωταγωνιστές» του μέλλοντος, και τους υπενθυμίζω πως περιμένουμε πολλά απ αυτούς, γιατί και η δική μας πόλη, το Γαλάτσι, έχει ανάγκη απ το δικό της «Όραμα» και τον δικό της χαρισματικό «Ηγέτη».\n15 Παρασκευή 14 Σεπτεμβρίου 2012 Α Π Ο Ψ Ε Ι Σ 15 Τασούλη, τα κατάφερες! Απτά τα αποτελέσματα της τετράμηνης ηχηρής, μέσω «Παλμού», παρέμβασής σου «στα της πόλης». Δεν είναι δα λίγο να σε καλεί σε διάλογο ένας ολάκερος πρόεδρος και μάλιστα επικεφαλής του πολιτισμού σε μια πόλη (;) ψηφοφόρων! Εμένα, κάτι ανάλογο δεν μου έχει συμβεί, όταν χρόνια ατέλειωτα βροντοφωνάζω για έναν άλλο εφικτό λαϊκό πολιτισμό σε μια πόλη και σε μια περιοχή πολιτών! Μόνο στην εποχή του κραταιού Β. Παπαδιονυσίου κάτι ψιλά. Το χάρισμα της πολυποίκιλης έκφρασης είναι προσόν που προφανώς το απέκτησες όχι χαζεύοντας στη ζωή. Είναι, όντως, σημαντικό να μπορείς να δίνεις την ταυτότητά σου χρονογραφικά - ευρηματικά, χωρίς να μασάς λόγια και να φέρνεις, έτσι, οξυγόνο και δροσιά σ ένα τελματωμένο περιβάλλον. Η σάτιρα και το χιούμορ που διακρίνουν το λόγο σου δεν πρέπει να ενοχλούν, εκτός από ματαιόδοξους αξιωματούχους και ορισμένους τυχόν αδικούμενους που μπορούν βέβαια να παρέμβουν διορθωτικά. Ακόμη κι αν κάποιοι διακρίνουν ίχνη αριστοτεχνικού πλασαρίσματος του εαυτού σου στο δημοτικό γίγνεσθαι! Τασούλη, καλή η κίνησή σου να ξεκινήσεις για διακοπές με φορτηγό και με πλήρωμα τις αξιοσέβαστες κυρίες Νέτα, Σταυρούλα, Μαρκέλα (ξέχασες μία). Έξυπνη και η στάση που έκανες στο Δημαρχείο. Όμως, εκεί η «μπάλα δεν χάνεται» στα Δημ. Συμβούλια γιατί απλούστατα εκεί οι άνθρωποι παίζουν χωρίς μπάλα. Φαντάζονται τον εαυτό τους (μόνο) να βάζει γκολ. Πού; Στην πόλη που έχουν ορκισθεί να υπηρετούν! Χρόνια, τώρα, 4ετίες πολλές, το γήπεδο του Δημ. Συμβουλίου στο Γαλάτσι περιμένει τους «Ισπανούς», δηλαδή τους δημιουργικούς Γαλατσιώτες να παίξουν τη μπάλα που ξέρουν. Όμως οι «Ισπανοί» δεν ξεπροβάλλουν γιατί οι «εντός των τειχών» και η κομματική διαπλοκή φρόντιζαν για τη συντήρηση της παρακμής, όπως ακριβώς συμβαίνει στον κεντρικό πολιτικό - κομματικό στίβο. Οι όποιες ανανεώσεις απλά επικυρώνουν τον κανόνα. Είναι φανερό ότι το παιχνίδι σε ενδιαφέρει. Ως εδώ μπράβο σου γιατί κανένας σήμερα πολίτης δεν δικαιούται να παραμένει αμέτοχος. Όμως, στα «Καμμένα Βούρλα» δεν έφθασες γιατί είναι μεγάλη η απόσταση που χρειάζεται να διανύσεις και το φορτηγάκι σου μπερδεύει ταχύτητες. Αν ήταν προσιτά τα Καμμένα Βούρλα, τότε κάποιοι πρόεδροι θα είχαν κι άλλους πρόσθετους τίτλους. Η λαϊκή παρέα του φορτηγού σου, ή αλλιώς το μαζικό λαϊκό κίνημα που ή το φτιάχνουμε ή χανόμαστε δεν είναι αναντάμ - παπαντάμ. Το πρόβλημα δεν είναι οι τίτλοι (ματαιοδοξία και συμφέρον) αλλά η πραγματική κοινωνική προσφορά μέσα από την εθελοντική στράτευση. Σε βεβαιώ ότι πρόκειται για ηδονή που δεν τελειώνει ποτέ, ούτε με το πέρασμα της νεότητας! Σε βεβαιώ, επίσης, ότι η κατάκτηση ενός θώκου στο Γαλάτσι δεν ήταν ιδιαίτερα δύσκολη υπόθεση. Ορισμένοι συμβιβασμοί χρειάζονταν που αργότερα, με την άσκηση εξουσίας, γίνονταν οδυνηροί για όσους παρέμεναν σε αρχές. Η παραλυσία των Δήμων, πέραν της πολιτείας, οφείλεται στα μπουλούκια φιλόδοξων με ψηφοθηρική δεινότητα προσώπων που συγκροτούν συνδυασμό με καταφανή απουσία προγράμματος και ικανότητας Διοίκησης. Ιδιαίτερα σήμερα, είναι προφανές ότι ευκολότερα κερδίζεις ένα Δήμο, δύσκολα όμως τον κατευθύνεις, τον καθοδηγείς και τον ελέγχεις (βασικές αρχές management). Η ψηφοθηρική δεινότητα ουδεμία σχέση έχει με τις απαιτήσεις Διοίκησης ενός μεγάλου οργανισμού όπως ο Δήμος. Τασούλη, δεν ξέρω πού τελικά κατέληξες για διακοπές με το φορτηγάκι Προς: ΑΝΑΣΤΑΣΙΟ ΤΟΥ ΓΑΛΑΤΣΙΟΥ Επιστολής δευτέρας το ανάγνωσμα σου. Έμαθα ότι ξέμεινες κάπου μεταξύ Αττικής και Βοιωτίας κοντά στο γυναικοχώρι του Γιαννακόπουλου, αναζητώντας τον ματαίως για να σε εφοδιάσει με βενζίνη. Όμως, αυτός παρά τα λεγόμενά του περί Ηλείας, τον ίδιο καιρό εθεάθη σε λημέρια της περιοχής να ανεβοκατεβαίνει ραχούλες, ανιχνεύοντας μέρη κατάλληλα για το στήσιμο του αντάρτικου του Ε. Βενιζέλου κατά του παλιού εαυτού του! Ο Ηλίας εντοπίσθηκε σε παρακείμενη περιοχή για τον ίδιο ακριβώς λόγο, χωρίς όμως συντονισμό μεταξύ τους γιατί η επικοινωνία μελών έχει ρητά απαγορευθεί από την Ιπποκράτους μιας και ο πρόεδρος Βαγγέλης έχει εντοπίσει υπονόμευση και αλλοίωση των εντολών του. Υπάρχουν ενδείξεις «Σάλλας» που, τώρα, ως ιδιοκτήτης της Αγροτικής Τράπεζας και ως δανειστής του υπερχρεωμένου ΠΑΣΟΚ, μπορεί να το κουμαντάρει όπως η Τρόικα την Ελλάδα! Για το λόγο αυτό ο Πρόεδρος, ακούγεται, μελετάει εμβριθώς την παλιά ιστορία της διακίνησης του παράνομου Ριζοσπάστη επί εποχής Μανιαδάκη για πρόσκτηση εμπειρίας απαραίτητης για την εξουδετέρωση των εσωκομματικών υπονομευτών του! Έμαθα, ακόμη, ότι οι δύο Καλαματιανοί, ο πρόεδρος ντε και ο άλλος με το κορακί μαλλί, σου είπαν μεν τον καλό τους λόγο, αλλά στο φορτηγό δεν ανέβηκαν γιατί οι Καλαματιανοί δεν είναι Σαμαράδες όλοι. Τασούλη, δεν θέλω να μειώσω τον ενθουσιασμό σου. Αντίθετα σε προτρέπω να συνεζίσεις μπαίνοντας περισσότερο στην πραγματικότητα των κοινών, αξιοποιώντας τις δυνατότητές σου και εξασφαλίζοντας την ατομική σου πληρότητα. Τούτο δεν επιτυγχάνεται με «αλά παλιά» μεθοδεύσεις και στηρίγματα άνωθεν, γιατί σήμερα όλα έχουν αλλάξει σε μια κοινωνία που αμφίβολο είναι αν διαθέτει όρια ανοχής. Υπάρχουν επώνυμοι επιτυχημένοι και ανώνυμοι πολίτες που δεν αγνοούν το χρέος τους. Από τους πρώτους έχουμε πάμπολλους. Σε λίγο θα κρύβονται και πάλι. Αναμφίβολα, περισσότερο από ποτέ, χρειαζόμαστε «νέους» Γαλατσιώτες και ένα νέο Δήμο που, διευρύνοντας το θεσμικό ρόλο του, θα βρεθεί συνεπίκουρος ενός δημοτικού, και γιατί όχι, διαδημοτικού κινήματος αντίστασης στην παρακμή και στην καταστροφική μνημονιακή πορεία. Χρειαζόμαστε και τοπικό θεσμό ανατροπής σε μια κοινωνία γκαστρωμένη που κανένας δεν ξέρει πότε και τι θα γεννήσει. Αυτό να μην το υποτιμάς, όπως πολλοί άλλοι. Γιατί στην κοινή συνείδηση πρέπει να περάσει ότι σε λίγο έρχεται και η σειρά αυτού του πολίτη που παραμένει μουλωχτός με τη σκέψη στο «λίπος» που ακόμα διαθέτει, αντίθετα με τον απελπισμένο γείτονά του που τα έχει χάσει όλα. Είναι αναμενόμενο ότι χωρίς δραστική κοινωνική αφύπνιση στο χορό των απελπισμένων θα μπει κι ο μουλωχτός μαζί με τη μεγάλη πλειοψηφία. Μια πλειοψηφία εξαθλιωμένων που «άλλοι» κατασκευάζουν, εδώ και χρόνια. Τώρα, λοιπόν, όσο υπάρχει ελάχιστος χρόνος πριν την ολοκληρωτική κοινωνική κατάρρευση πολλοί μαζί με μπροστάρη το νέο Δήμο να απαιτήσουμε: Η τύχη της Ελλάδας στα χέρια των Ελλήνων. Γνωρίζεις βέβαια ότι όπως Ελλάδα δεν είναι η Ευρώπη όλη, έτσι και το Γαλάτσι δεν είναι η Ελλάδα όλη. Όμως, για την Ευρώπη ας αρχίσουμε από την Ελλάδα (ώρα Ελλάδας!) και για την Ελλάδα ας αρχίσουμε από το Γαλάτσι με γνώση, ευθύνη, με αρχές και στόχους κάτω από συγκεκριμένα λυτρωτικά συνθήματα για να γίνουμε πολλοί και μόνο πολλοί μαζί μπορούμε να χαράξουμε δρόμο ελπίδας. Να κλείσω, λοιπόν, ξανά-καλωσορίζοντάς σε στον ανιδιοτελή κοινωνικό στίβο. Όσο, τέλος, για κάποιες πικρίες που γεννάει η μαζική δράση, αυτές να διαρκούν το πολύ μια νύχτα. Μετά τις ξεχνάμε και συνεχίζουμε. Έτσι έχει ενδιαφέρον η ζωή για τους ανήσυχους, όπως εσύ, πολίτες. ΙΚΑΡΟΣ ΠΕΤΡΟΠΟΥΛΟΣ ª ı Ì Ù apple Ú ÔÛÈ ÎÒÓ ÔÚÒÓ ÛÙÔ ƒô ÌÂÏÈÒÙÂ Η Ένωση Ρουμελιωτών Γαλατσίου - Λαμπρινής με χαρά σάς γνωστοποιεί ότι από την Τρίτη 2 Οκτωβρίου ξεκινούν τα μαθήματα παραδοσιακών χορών. Καλούμε όλους τους φίλους και φίλες Ρουμελιώτες, όπως επίσης και κάθε συνδημότη μας που ενδιαφέρεται για τη διατήρηση της λαϊκής μας παράδοσης, να στελεχώσει το χορευτικό τμήμα του Συλλόγου μας. Πληροφορίες και εγγραφές: , , , Τα μαθήματα θα γίνονται κάθε Τρίτη 18:30-20:00 στην αίθουσα του Δήμου Γαλατσίου. Τιμή συμμετοχής 5 ευρώ μηνιαίως. Υπεύθυνος χοροδιδάσκαλος ο κ. Διονύσης Λουκάτος.\n16 16 Ε Κ Δ Η Λ Ω Σ Ε Ι Σ Παρασκευή 14 Σεπτεμβρίου 2012 Γιορτή Τσικουδιάς 2012 To Διοικητικό Συμβούλιο του Συλλόγου Κρητών Γαλατσίου - Λαμπρινής «Η Μεγαλόνησος» σάς προσκαλεί στη ΓΙΟΡΤΗ ΤΣΙΚΟΥΔΙΑΣ 2012 την Παρασκευή 21 & το Σάββατο 22 Σεπτεμβρίου 2012 και από ώρα στα Πέτρινα Κτίρια του Άλσους Βεΐκου στο Γαλάτσι. Θα παίξουν: Παρασκευή 21 Σεπτεμβρίου ΓΙΩΡΓΗΣ ΚΑΡΑΓΙΩΡΓΗΣ & ΣΤΑΜΑΤΗΣ ΑΛΕΞΑΝΔΡΑΚΗΣ Σάββατο 22 Σεπτεμβρίου τα «ΣΠΥΡΙΔΑΚΙΑ», Δημήτρης & Μανώλης Σπυριδάκης Θα εμφανιστούν οι μαθητευόμενοι λυράρηδες του Συλλόγου. Θα παρουσιάσει Κρητικούς Χορούς το Χορευτικό Συγκρότημα «ΧΑΡΙΔΗΜΟΣ ΜΑΝΑΡΩΛΗΣ» του Συλλόγου. Θα σερβίρονται Παραδοσιακά Κρητικά Εδέσματα (Ντάκος, Βραστό με Πιλάφι, Καλιτσούνια κ.λ.π). Είσοδος Ελεύθερη Ï Ô ÏÂÈ! Μια όμορφη βραδιά εγκαινίων χάρισε στους φίλους και τους πελάτες του το νέο κατάστημα του Βασίλη Ψηλού, στο οποίο πρέπει να απευθυνθείτε αν θέλετε να ασφαλίσετε - κυριολεκτικώς! - το σπίτι σας. Πτυσσόμενα κάγκελα για πόρτες και παράθυρα, κλειδαριές παντός είδους και τύπου, ρολά και άλλα υλικά που εγγυώνται την ασφάλεια του σπιτιού σας θα βρείτε στο κατάστημα του Β. Ψηλού επί της Αγίας Γλυκερίας 17 (τηλ ). Το κατάστημα λειτουργούσε από το 1960 στο κέντρο της Αθήνας (Γ Σεπτεμβρίου 115 & Κοδριγκτώνος) αλλά εδώ και λίγο καιρό μεταφέρθηκε στην πόλη μας. Η επί 52 συνεχή χρόνια εμπειρία του κ. Ψηλού τον καθιστά πλέον ειδικό σε ζητήματα ασφάλειας κατοικιών. Θα σας δώσει την καλύτερη συμβουλή και την ιδανικότερη και οικονομικότερη λύση για να κρατήσετε τους ανεπιθύμητους «επισκέπτες» μακριά από το σπίτι σας. Στο κατάστημά του επί της Αγ. Γλυκερίας 17 θα βρείτε κλειδαριές παντός είδους και τύπου, κλειδιά όλων των ειδών, ρολά (επιδιορθώσεις, τοποθετήσεις νέων αλλά και αντικατάσταση παλαιών με νέους ηλεκτρικούς μηχανισμούς), γκαραζόπορτες, στόρια, ρολέρ αλλά και πόρτες ασφαλείας Tesio Ιταλίας. Επίσης διάφορα σιδηρικά και άλλα υλικά για το σπίτι και φυσικά την ασφάλειά του. ΙΤΑΛΙΚΑ παραδίδονται από καθηγήτρια με πολυετή εμπειρία και σπουδές στην Ιταλία για όλα τα επίπεδα και πτυχία (Celi, Plida, Diploma, ΚΠΓ). Τιμές προσιτές. τηλ , ΚΑΘΗΓΗΤΡΙΑ ΜΑΘΗΜΑΤΙΚΟΣ με ειδίκευση στη Στατιστική παραδίδει Μαθηματικά, Φυσική, Χημεία σε μαθητές Δημοτικού, Γυμνασίου και Λυκείου και το μάθημα Αρχές Οικονομικής Θεωρίας (Γ Λυκείου). Δίνονται βοηθητικές σημειώσεις. Τιμές προσιτές. τηλ Τη βραδιά των εγκαινίων, ευλόγησαν το νέο κατάστημα οι αρχιμανδρίτες π. Ν. Λιόλιος και π. Αθηναγόρας Σαπουρτζής και ο π. Νίκολαος Ρώτας ενώ το παρών έδωσαν οι δημοτικοί σύμβουλοι Γαλατσίου Γ. Καπέλης και Ν. Χριστοδούλου και πολλοί φίλοι, συγγενείς και πελάτες του καταστήματος. Κι από εμάς, καλές δουλειές!\n17 Παρασκευή 14 Σεπτεμβρίου 2012 Π Ο Λ Ι Τ Ι Σ Μ Ο Σ 17 ÂÎÈÓÔ Ó Ù ÙÌ Ì Ù ÔÚˆ ÙÔ ø Â Ô Ξεκίνησαν οι εγγραφές στα τμήματα χορωδίας του Ωδείου «ΑΘΗΝΑ» (Λ. Γαλατσίου 64). Φιλοδοξία του Ωδείου είναι να επαναλάβει τις επιτυχημένες δραστηριότητες της περσινής χρονιάς, εμπλουτίζοντάς τες με νέες μουσικές δράσεις. Πέρσι παρουσίασαν το έργο τους με μεγάλη επιτυχία στην «Τεχνόπολις» στο Γκάζι, στην αίθουσα εκδηλώσεων του Δήμου Γαλατσίου, στο πολιτιστικό κέντρο του Δήμου Αθηναίων και αλλού. Διδασκαλία από τη Δήμητρα Χάνου και στη συνοδεία πιάνου ο Ηλίας Αργυρόπουλος. Το πρόγραμμα έχει ως εξής: ΠΑΙΔΙΚΗ ΝΕΑΝΙΚΗ ΧΟΡΩΔΙΑ ΩΔΕΙΟΥ ΑΘΗΝΑ Πρόβα: Κάθε Σάββατο 16: Έναρξη: Σάββατο 8 Σεπτεμβρίου 2012 ΜΕΙΚΤΗ ΧΟΡΩΔΙΑ ΩΔΕΙΟΥ ΑΘΗΝΑ Πρόβα: Κάθε Δευτέρα 21:00-22:00 Έναρξη: Δευτέρα 10 Σεπτεμβρίου 2012 ΚΛΑΣΣΙΚΗ ΜΕΙΚΤΗ ΧΟΡΩΔΙΑ & ΓΥΝΑΙΚΕΙΑ ΧΟ- ΡΩΔΙΑ ΩΔΕΙΟΥ ΑΘΗΝΑ Πρόβα: Κάθε Δευτέρα 19:30-21:00 Έναρξη: Δευτέρα 10 Σεπτεμβρίου 2012 Περισσότερες πληροφορίες και εγγραφές στο τηλέφωνο Εγγραφές στο Γυμναστήριο Γυναικών Γαλατσίου Οι εγγραφές του Γυμναστηρίου Γυναικών στην οδό Εκάτης 7 ξεκίνησαν στις 10 Σεπτεμβρίου ΩΡΑΡΙΟ ΕΓΓΡΑΦΩΝ: Πρωί: 10:00-12:00 Απόγευμα: 17:30-19:30 ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ: 1. Βεβαίωση καρδιολόγου (πρόσφατη) 2. Δύο (2) φωτογραφίες 3. Συνδρομή για όλο το χρόνο 60 ευρώ Τα μαθήματα γυμναστικής ξεκινούν 24 Σεπτεμβρίου Το ωράριο λειτουργίας του Γυμναστηρίου κατά την διεξαγωγή των μαθημάτων: Πρωί: 9:30-12:30 Απόγευμα: 18:00-21:00\n18 18 Γ Ε Γ Ο Ν Ο Τ Α Παρασκευή 14 Σεπτεμβρίου Σεπτεμβρίου : Η μητέρα του Μεγάλου Κωνσταντίνου, Ελένη, ανακαλύπτει στην Ιερουσαλήμ τον Σταυρό του μαρτυρίου : Ο βυζαντινός αυτοκράτορας Ηράκλειος εισέρχεται θριαμβευτικά στην Κωνσταντινούπολη, αφού έχει κατατροπώσει τους Πέρσες και ανακτήσει τον Τίμιο Σταυρό : Ανήμερα της Ύψωσης του Σταυρού, ο Νικόλαος Σκουφάς, ο Εμμανουήλ Ξάνθος και ο Αθανάσιος Τσακάλωφ, ιδρύουν στην Οδησσό τη «Φιλική Εταιρία» : Μεσούσης της Μικρασιατικής Εκστρατείας, αρχίζει στην Ελλάδα η προεκλογική περίοδος για τις εκλογές της 1ης Νοεμβρίου, με διαδηλώσεις και συμπλοκές μεταξύ βενιζελικών και αντιβενιζελικών : Ο βασιλιάς Κωνσταντίνος αναχωρεί για την Αθήνα, μετά από πολύμηνη παραμονή στη Μικρά Ασία. Η αναχώρησή του κρίνεται αναγκαία, μετά την ολοκλήρωση της υποχώρησης του ελληνικού στρατού από την ανατολική και δυτική όχθη του Σαγγάριου Ποταμού : Παραιτείται ο βασιλιάς Κωνσταντίνος, υπέρ του γιου του Γεωργίου Β, μετά την επικράτηση της Τριανδρίας, η οποία ξεκίνησε από τη Χίο και τη Μυτιλήνη με αρχηγό τον συνταγματάρχη Νικόλαο Πλαστήρα : Ο πρωθυπουργός Παναγής Τσαλδάρης υπογράφει στην Άγκυρα το ελληνοτουρκικό «Σύμφωνο Εγκάρδιας Συνεννόησης», κατά το οποίο η Ελλάδα και η Τουρκία εγγυώνται αμοιβαία το απαραβίαστο του κοινού συνόρου τους, του ποταμού Έβρου : Η ελληνική κυβέρνηση ανακοινώνει την απόφασή της για επέκταση του σιδηροδρόμου μέχρι την Κηφισιά : Μετά από πολυετείς πειραματισμούς ο Ρώσος αεροναυπηγός Ιγκόρ Σικόρσκι πραγματοποιεί την πρώτη επιτυχημένη πτήση με ελικόπτερο, ένα VS : Το Ιράκ, το Ιράν, το Κουβέιτ, η Σαουδική Αραβία και η Βενεζουέλα ιδρύουν τον ΟΠΕΚ : Αναγγέλλονται οι αρραβώνες της πριγκίπισσας Σοφίας με τον πρίγκιπα Δον Χουάν Κάρλος της Ισπανίας : Η δωροληψία τιμωρείται με κάθειρξη μέχρι δέκα ετών, σύμφωνα με τροποποίηση του ελληνικού ποινικού δικαίου : Με απόφαση του Υπουργείου Παιδείας, καταργούνται οι εισαγωγικές εξετάσεις από το Δημοτικό στο Γυμνάσιο : Ο Τζο Κίττιγκερ γίνεται ο πρώτος άνθρωπος, που περνά μόνος με αερόστατο στην άλλη πλευρά του Ατλαντικού : Σεισμός μεγέθους 6,5 βαθμών της κλίμακας Ρίχτερ συγκλονίζει την Καλαμάτα. Τριάντα πέντε άτομα έχασαν τη ζωή τους : Ο πρωθυπουργός Τζαννής Τζαννετάκης, μαζί με τον υπουργό Δημόσιας Τάξης, αποφασίζουν την επαναφορά της τουριστικής αστυνομίας : Σε ετοιμότητα βρίσκονται οι ελληνικές υγειονομικές αρχές εξαιτίας των κρουσμάτων χολέρας, που εμφανίστηκαν στην Αλβανία : Στην Τουρκία, η οργάνωση Ντεβ Σολ ζητά την άμεση απελευθέρωση του ηγέτη της Ντουρσούν Καρατάς, που συλλαμβάνεται από τις γαλλικές αρχές και κινδυνεύει να εκδοθεί στην Τουρκία, ειδάλλως απειλεί να επιτεθεί κατά γαλλικών στόχων : Στη Γαλλία, ο ΥΠΕΞ Ντε Σαρέτ δηλώνει κατηγορηματικά ότι, η χώρα του δεν προτίθεται να σταματήσει τις πυρηνικές δοκιμές στο Νότιο Ειρηνικό : Στην Ιταλία, ο ηγέτης του Δημοκρατικού Κόμματος της Αριστεράς Μάασιμο ντ Αλέμα και ο πρώην γραμματέας του Σοσιαλιστικού Κόμματος Μπετίνο Κράξι κατηγορούνται για παράνομη χρηματοδότηση των κομμάτων τους από συνεταιρισμούς που είχαν παραδοσιακά στενούς δεσμούς με την Αριστερά : Στη Βοσνία ανοίγουν οι κάλπες για τις πρώτες ελεύθερες μεταπολεμικές εκλογές στη χώρα : Ο ΕΣΑΚΕ, σε συνεδρίαση του Δ.Σ., κάνει δεκτό το αίτημα του Άρη για απόσυρση της φανέλας με το Νο 6, που φορούσε ο Νίκος Γκάλης. Ως εκ τούτου, ο Άρης μπορεί να χρησιμοποιήσει φανέλα με το Νο 16, κατ εξαίρεσιν, αφού ο κανονισμός επιβάλλει νούμερα από το 4 έως το 15. Με αφορμή την απόφαση αυτή, που παίρνεται για πρώτη φορά στο ελληνικό πρωτάθλημα, στις 29/9/98 θα γίνει δεκτό το αίτημα του Απόλλωνα και του Πανιωνίου για τις φανέλες των Κώστα Πετρόπουλου (7) και Φάνη Χριστοδούλου (4) αντίστοιχα : Συγκλονίζεται η Ελλάδα από την αεροπορική τραγωδία με το πρωθυπουργικό Φάλκον στο Βουκουρέστι, όπου σκοτώνονται ο αναπληρωτής υπουργός Εξωτερικών Γιάννος Κρανιδιώτης, ο 23χρονος γιος του Νίκος, οι δημοσιογράφοι Δημήτρης Πανταζόπουλος και Νίνα Ασημακοπούλου, ο εικονολήπτης Παναγιώτης Πούλος, ο μηχανικός Μιχάλης Παπαδόπουλος και ο αστυνομικός Νίκος Ασημακόπουλος : Ο Χουάν Αντόνιο Σάμαρανκ αποχωρεί από την προεδρία της Διεθνούς Ολυμπιακής Επιτροπής έπειτα από 20ετή θητεία : Η Σουηδία με δημοψήφισμα λέει «όχι» στο ευρώ. ΣΑΝ ΣΗΜΕΡΑ ΓΕΝΝΗΘΗΚΑΝ : Γεννιέται ο Γερμανός φυσιοδίφης και εξερευνητής Αλεξάντερ Φον Χούμπολτ : Ο Ιβάν Παβλόφ, Ρώσος ψυχολόγος - ερευνητής, ο οποίος έγινε διάσημος κάνοντας πειράματα με το σκυλί του, το διάσημο «Πείραμα του Παβλόφ» : Ο Γιάννης Λάτσης, Έλληνας εφοπλιστής : Γεννιέται στη Γένοβα ο Ιταλός γνωστός αρχιτέκτονας Ρέντσο Πιάνο. Έγινε διάσημος χάρη στο Κέντρο Πομπιντού στο Παρίσι, το οποίο σχεδίασε σε συνεργασία με τον Ρίτσαρντ Ρότζερς. Έχτισε από το αεροδρόμιο της Οσάκα ως τα εργοστάσια της Fiat στο Τορίνο : Ο Κώστας Καραμανλής (φωτογραφία), πολιτικός, που διατέλεσε πρωθυπουργός της Ελλάδας από το 2004 έως το ΣΑΝ ΣΗΜΕΡΑ ΕΦΥΓΑΝ ΑΠΟ ΤΗ ΖΩΗ : Ο Ιωάννης ο Χρυσόστομος, εμβληματική μορφή της Χριστιανοσύνης, ένας από τους Τρεις Ιεράρχες : Πεθαίνει σε ηλικία 56 ετών στη Ραβένα της Ιταλίας ο Δάντης Αλιγκιέρι, Ιταλός ποιητής, ηθικός φιλόσοφος, πολιτικός θεωρητικός και συγγραφέας της «Θείας Κωμωδίας» : Πεθαίνει ο Πρόεδρος των ΗΠΑ Μακ Κίνλεϊ, ο οποίος έπεσε θύμα δολοφονικής ενέργειας. Νέος Πρόεδρος ορκίζεται ο Θίοντορ Ρούσβελτ : Πεθαίνει η Αμερικανίδα χορεύτρια Ισιδώρα Ντάνκαν, που θεωρείται πρωτοπόρος και «μητέρα» του μοντέρνου χορού : Φεύγει από τη ζωή, σε ηλικία 52 ετών, ο συγγραφέας Μ. Καραγάτσης (φωτογραφία) : Η Αμερικανίδα πριγκίπισσα του Μονακό και πρώην ηθοποιός Γκρέις Κέλι υποκύπτει στα τραύματα, που είχε υποστεί σε τροχαίο δυστύχημα την προηγουμένη μέρα : Πεθαίνει στο νοσοκομείο του North Kansas City ο 25χρονος πυγμάχος Ράντι Κάρβερ. Δύο μέρες πριν, υποβλήθηκε σε εγχείρηση στον εγκέφαλο μετά από τραυματισμό στον 11ο γύρο του αγώνα με τον Κάμπαρι Σάλεμ : Ο Στέλιος Καζαντζίδης, Έλληνας λαϊκός τραγουδιστής και μουσικοσυνθέτης. ÓÈÁÌ Τρεις - τρεις το πιάνουν και γεννά, μαύρα τα κάνει τα παιδιά, που πίσω του τ αφήνει. Τι είναι; Απάντηση: Το μολύβι!\n19 Παρασκευή 14 Σεπτεμβρίου 2012 Σ Ο Φ Α Λ Ο Γ Ι Α 19 ΕΙΠΑΝ ΓΙΑ......ΤΑ ΒΙΒΛΙΑ ΕΝΤΟΥΑΡΝΤ ΜΠΑΛΓΟΥΕΡ ΛΙΤΟΝ (Άγγλος πολιτικός και συγγραφέας): «Αν το όλο είναι μεγαλύτερο από το μέρος, ο άνθρωπος πρέπει να είναι μεγαλύτερος από το μέρος του εαυτού του που βρίσκεται σ ένα του βιβλίο.» ΑΜΟΣ ΑΛΚΟΤ (Αμερικανός φιλόσοφος): «Άριστο βιβλίο είναι εκείνο που ανοίγουμε με λαχτάρα και κλείνουμε με κέρδος.» ΜΙΓΚΕΛ ΝΤΕ ΘΕΡΒΑΝΤΕΣ (Ισπανός λογοτέχνης και ποιητής): «Εκείνος που κυκλοφόρησε ένα βιβλίο διέτρεξε ένα πολύ μεγάλο κίνδυνο από τους αναγνώστες του.» ΖΑΚ ΑΝΡΙ ΜΠΕΡΝΑΡΝΤΕΝ ΝΤΕ ΣΕΝ ΠΙΕΡ (Γάλλος συγγραφέας): «Ένα καλό βιβλίο είναι ένας καλός φίλος.» ΡΕΝΤΕ ΝΤΕΚΑΡΤ (ΚΑΡΤΕ- ΣΙΟΣ) (Γάλλος φιλόσοφος, μαθηματικός): «Η ανάγνωση των καλών βιβλίων είναι σαν τη συνομιλία με τους τελειότερους ανθρώπους του παρελθόντος.» ΤΟΜΑΣ ΚΑΡΛΑΪΛ (Σκωτσέζος σατιρικός συγγραφέας): «Καθετί που έκανε, σκέφτηκε, κέρδισε ή δημιούργησε η ανθρωπότητα, όλα αυτά βρίσκονται, σαν μια μαγική παρακαταθήκη, στις σελίδες των βιβλίων. Αποτελούν εκλεκτό κτήμα των ανθρώπων.» ΡΑΛΦ ΓΟΥΟΛΝΤΟ ΕΜΕΡΣΟΝ (Αμερικανός φιλόσοφος): «Καλό είναι εκείνο το βιβλίο που μου φέρνει δημιουργική διάθεση.» ΡΟΤΖΕΡ ΜΠΕΪΚΟΝ (ΒΑΚΩΝ) (Άγγλος ιερωμένος): «Μερικά βιβλία μπορεί κανείς να τα δοκιμάσει, άλλα να τα ρουφήξει και πολύ λίγα αφού τα μασήσει να τα χωνέψει.» ΤΟΜΑΣ ΚΑΡΛΑΪΛ (Σκωτσέζος σατιρικός συγγραφέας): «Μία καλή συλλογή εκλεκτών βιβλίων είναι το καλύτερο πανεπιστήμιο της εποχής.» ΕΝΤΟΥΑΡΝΤ ΜΠΑΛΓΟΥΕΡ ΛΙΤΟΝ (Άγγλος πολιτικός και συγγραφέας): «Οι σοφοί κι οι ποιητές με τα βιβλία τους σηκώνονται από τους τάφους τους, στέκουν δίπλα μας, μας συμβουλεύουν και μας καθοδηγούν στο δρόμο μας.» ΟΛΙΒΕΡ ΓΚΟΛΝΤΣΜΙΘ (Ιρλανδός ιατρός και συγγραφέας): «Οι τόμοι των αρχαίων συγγραφέων, σαν μετάλλια, ευχαριστούν τους περίεργους. Αλλά τα έργα των νεωτέρων, σαν νόμισμα σε κυκλοφορία, είναι πολύ πιο κατάλληλα για τις άμεσες ανάγκες.» ΖΑΝ ΝΤΕ ΛΑ ΜΠΡΙΓΙΕΡ (Γάλλος συγγραφέας): «Όταν το βιβλίο που διαβάζεις ανεβάζει το ηθικό σου και γεμίζει την καρδιά σου με αισθήματα ευγενικά, τότε μη ζητάς να κρίνεις με άλλο τρόπο το έργο. Είναι καλό και γραμμένο από αριστοτέχνη της πέννας.» ΒΟΛΤΑΙΡΟΣ (Γάλλος συγγραφέας και διανοούμενος): «Περιφρονείτε τα βιβλία εσείς που όλη σας η ζωή είναι βουτηγμένη μέσα στη ματαιότητα και στη φιλοδοξία, και στην αναζήτηση των ηδονών ή μέσα στην οκνηρία. Αλλά σκεφτείτε πως όλος ο γνωστός κόσμος δεν κυβερνιέται παρά μόνο με τα βιβλία, εκτός απ τα άγρια έθνη.» ΤΟΜΑΣ ΚΑΡΛΑΪΛ (Σκωτσέζος σατιρικός συγγραφέας): «Στα βιβλία βρίσκουμε την ψυχή του χρόνου που πέρασε. Τη διατυπωμένη ηχώ του παρελθόντος, όταν το σώμα και τα υλικά στοιχεία που το αποτελούν έχουν τελείως χαθεί σαν ένα όνειρο.» ΧΕΝΡΙ ΓΟΥΟΝΤΣΓΟΥΟΡΘ ΛΟΝΓΚΦΕΛΟΟΥ (Αμερικανός ποιητής): «Τα βιβλία δίνουν φωνή στους πεθαμένους, που έχουν σιγήσει.» ΠΛΑΤΩΝ (αρχαίος Έλληνας φιλόσοφος): «Τα βιβλία είναι αθάνατα τέκνα που θεοποιούν τους πατέρες τους.» ΧΕΕΡΤ ΧΕΕΡΤΣΕΝ (Ολλανδός ανθρωπιστής): «Τα βιβλία είναι ακοίμητες λαμπάδες της συγκεντρωμένης σοφίας.» ΤΖΟΡΤΖ ΚΑΝΙΝΓΚ (Άγγλος πολιτικός και φιλέλληνας): «Τα βιβλία είναι οι αληθινοί ισοπεδωτές της κοινωνίας. Δίνονται στον καθένα που θέλει να τα χρησιμοποιήσει κι έτσι έχει στη διάθεσή του την καλύτερη και μεγαλύτερη πνευματική απόδοση της φυλής μας.» ΒΟΛΤΑΙΡΟΣ (Γάλλος συγγραφέας και διανοούμενος): «Τα βιβλία είναι όπως οι άνθρωποι. Μικρός αριθμός παίζει σπουδαίο ρόλο. Τ άλλα αποτελούν το πλήθος.» ΤΖΟΝΑΘΑΝ ΣΟΥΪΦΤ (Αγγλοϊρλανδός σατιρικός, πολιτικός αρθρογράφος): «Τα βιβλία είναι τα παιδιά του ανθρώπινου νου.» ΤΟΜΑΣ ΕΝΤΙΣΟΝ (Αμερικανός επιχειρηματίας και εφευρέτης): «Τα βιβλία είναι το κληροδότημα που ένας μεγαλοφυής αφήνει στην ανθρωπότητα και το οποίο παραδίνεται από γενιά σε γενιά.» ΣΑΜΙΟΥΕΛ ΤΖΟΝΣΟΝ (Άγλλος ποιητής και συγγραφέας): «Τα βιβλία, χωρίς την εμπειρία της ζωής, είναι άχρηστα, γιατί όλα μπορούν να μας τα μάθουν, εκτός από την τέχνη να ζούμε.» ΧΟΡΑΣ ΜΑΝ (Αμερικανός παιδαγωγός): «Τα καλά βιβλία είναι για τους νέους ό,τι ο ήλιος και η δροσερή βροχή για τους σπόρους, που έμειναν θαμμένοι κάτω απ τους πάγους του χειμώνα.» Ο ΘΑΥΜΑΣΤΟΣ ΚΟΣΜΟΣ ΤΟΥ ΔΙΑΔΙΚΤΥΟΥ Καταδικάστηκε hacker που μόλυνε υπολογιστές Τριάντα (30) χρόνια φυλάκιση του επέβαλλε η κυβέρνηση των ΗΠΑ και διαβάστε γιατί και πώς. Ένα χρόνο αφού δήλωσε ένοχος για την κατηγορία της δημιουργίας ιού που μόλυνε υπολογιστές, ο Joshua Schichtel καταδικάστηκε σήμερα σε φυλάκιση 30 ετών από το Υπουργείο Δικαιοσύνης των Ηνωμένων Πολιτειών. Ο Schichtel μάλιστα χρησιμοποιούσε ξεχωριστό μέθοδο από την πλειοψηφία των hackers. Αντί να μολύνει τους υπολογιστές για δικό του όφελος, χρησιμοποιούσε botnets προκειμένου να πουλάει τις υπηρεσίες του σε πελάτες οι οποίοι δεν είχαν την τεχνογνωσία να κατασκευάσουν τα δικά τους malware. Σύμφωνα με την ανακοίνωση του Υπουργείου Δικαιοσύνης των ΗΠΑ, «άτομα που ήθελαν να μολύνουν τους υπολογιστές με διάφορους τύπους κακόβουλων προγραμμάτων επικοινωνούσαν με τον Schichtel και τον πλήρωναν για να εγκαθιστά τα προγράμματα αυτά στους υπολογιστές των θυμάτων τους.» Δεν είναι γνωστό πόσους συνολικά υπολογιστές είχε μολύνει ο Schichtel, όταν τον συνέλαβαν οι αρχές ένας πελάτης του είχε μόλις προσφέρει δολάρια προκειμένου να μολύνει υπολογιστές. Όταν ο Schichtel εκτίσει την ποινή του θα πρέπει να περάσει τρία επιπλέον χρόνια υπο επιτήρηση από τις αρχές.\n20 20 Δ Η Μ Ο Τ Ι Κ Α Παρασκευή 14 Σεπτεμβρίου 2012 «ÎfiÛÌÔ appleôê ÚÂÈ Î È appleôó Î È ÛÂÈ Ù È apple Ú Ì ıè» Έγιναν στις 2 Σεπτεμβρίου τα εγκαίνια του πολιτιστικού κέντρου στο Καμίνι. Σε μια περίοδο που η κοινωνία στενάζει κάτω από τα συνεχόμενα μέτρα της κυβέρνησης της τρόικας, η δημοτική αρχή αποφάσισε για μια ακόμη φορά να σπαταλήσει μερικές χιλιάδες ευρώ στη φιέστα των εγκαινίων που περιελάμβανε ρίψη βεγγαλικών και θύμιζαν εμπόλεμη ζώνη. Παράλληλα γίνονται παντού περικοπές και αναφέρουμε ενδεικτικά ότι στους παιδικούς σταθμούς πέρυσι έγιναν δεκτά 480 παιδιά ενώ εφέτος 320 περίπου, την ίδια ώρα στον πολιτιστικό και αθλητικό οργανισμό υπάρχουν απλήρωτοι συμβασιούχοι τουλάχιστον τέσσερις μήνες και η καθαριότητα λόγω έλλειψης προσωπικού είναι απαράδεκτη. Το Καμίνι είναι ένα έργο που ξεκίνησε το 2006 με προβλεπόμενη αποπεράτωση ενάμιση χρόνο και αρχικό κόστος ευρώ και κατέληξε να ολοκληρωθεί μετά από παρατάσεις το 2011 δηλαδή σε πέντε χρόνια και με τελικό κόστος ευρώ. Πριν από ένα χρόνο παρακολουθήσαμε την δημοτική αρχή με απόφαση του Δημοτικού Συμβουλίου της πλειοψηφίας να μειώνει σε ευρώ ποινικές ρήτρες ύψους ευρώ που επιβλήθηκαν στον εργολάβο λόγω των καθυστερήσεων στο έργο. Με τον τρόπο αυτό η Διοίκηση του Δήμου μας κατάφερε να ακυρωθούν από τον Γενικό Γραμματέα Αποκεντρωμένης Διοίκησης, προς όφελος φυσικά του εργολάβου, όλες οι αποφάσεις του Δημοτικού Συμβουλίου περί καθυστερήσεως του έργου από το 2010 και μετά. Τελικά ο εργολάβος, όχι μόνο δεν θα πληρώσει τις παραπάνω αναφερόμενες ποινικές ρήτρες που του αναλογούν, αντιθέτως θα λάβει από τον Δήμο ποσό τουλάχιστον ευρώ λόγω αναθεώρησης των τιμών ενός έτους. Εν τω μεταξύ ο Δήμος έχει πληρώσει και στην πολεοδομία πρόστιμο για διάφορες αυθαιρεσίες του εργολάβου. Απομένει να δούμε τον τρόπο χρήσης του Καμινιού από την κοινωνία του Γαλατσίου χωρίς να υπάρχει προοπτική ότι θα δούμε κάτι διαφορετικό αφού ακόμα και η αίθουσα του Πνευματικού Κέντρου παραχωρείται μόνο με χρηματικό αντίτιμο. Άραγε θα αλλάξει η πολιτική της διοίκησης ώστε το Καμίνι να δοθεί για χρήση στους τοπικούς συλλόγους να αναπτύξουν δράσεις και να στεγάσουν δραστηριότητες, ιδιαίτερα σε εκείνους που έχουν έντονη πολιτιστική παρουσία στα δρώμενα του Γαλατσίου όπως για παράδειγμα το θεατρικό τμήμα και η Ομάδα Λόγου και Τέχνης της Δράσης αλλά και τα χορευτικά των εθνικοτοπικών συλλόγων; Το Καμίνι έγινε με δημόσιο χρήμα γι αυτό πρέπει να διατηρήσει το δημόσιο χαρακτήρα του, την ελεύθερη χρήση, να είναι ανοικτό και να ενθαρρύνει κάθε δημιουργική πολιτιστική προσπάθεια. Θα παλέψουμε προς σ αυτήν την κατεύθυνση και καλούμε τους πολιτιστικούς συλλόγους αλλά και όλη τη Γαλατσιώτικη κοινωνία να συμμετέχει σ αυτήν την προσπάθεια και να απαιτήσει να γίνει το Καμίνι ένα ανοιχτό κέντρο πολιτιστικής δημιουργίας. ΑΛΛΟΣ ΔΡΟΜΟΣ Δημοτική Κίνηση Γαλατσίου Για Μια Κοινωνία Αλληλεγγύης & Συμμετοχής


Η ιστορία της "Μικρής Πατρίδας", που έγινε μεγάλη…\non 15 Μαρ 2021\n(Ακόμα μια μουσική διαδρομή στην ιστορία του ελληνικού τραγουδιού με πιλότο μας τον Άγγελο Σφακιανάκη. Τον μουσικό παραγωγό, που από τα Ρέματα της Άνδρου, μας ταξιδεύει συχνά στις μικρές και μεγάλες στιγμές της απροσδόκητης, παράξενης και γοητευτικής ιστορίας του ελληνικού τραγουδιού. Σήμερα θα πάμε πίσω στον χρόνο. Πριν 25 χρόνια. Τότε κυκλοφόρησε το υπέροχο τραγούδι σύμβολο μιας χώρας κι ενός τόπου, μιας γενιάς και πολλών γενεών, σύμβολο μιας Ελλάδας που από την εποχή του Σωκράτη μέχρι την εποχή του Μακρυγιάννη ταξίδεψε πρώτα με την σκέψη και στον εαυτό της. Κι ύστερα επαληθεύοντας την ρήση του μεγάλου Ισοκράτη, οι Έλληνες ταξίδεψαν «κατ᾿ εμπορίαν και κατά θεωρίαν» (για να εμπορευτούν και για να γνωρίσουν). Η "Μικρή Πατρίδα", άσμα ηρωικό, συγκινητικό, στοχαστικό, ευαίσθητο και μελαγχολικό μιας άλλης εποχής, ταξίδεψε μέχρι σήμερα και συνεχίζει να ταξιδεύει ακόμα στο υποσυνείδητο ενός τόπου, που σε σκληρές μέρες κάνει τον πόνο στίχους και καταφεύγει στην μουσική ανάταση και στο όνειρο για να ξεπεράσει τις δύσκολες στιγμές του... - ΕΝ ΑΝΔΡΩ)\nΤον Μάιο του 1996, ο Γιώργος Ανδρέου μου έστειλε το cd "Μικρή Πατρίδα", μόλις είχε κυκλοφορήσει από τη Μικρή Άρκτο. Αυτές οι ανταλλαγές εκείνο τον καιρό ήταν κινήσεις ενημέρωσης, εκτίμησης και συναδελφικότητας. Μου άρεσε στο σύνολο της η έκδοση. Εξώφυλλο και περιεχόμενο. Ανακυκλωμένο το χαρτί, πρωτότυπα κοπτικά, το εικαστικό στο εξώφυλλο. Αλλά η μεγάλη έκπληξη για μένα ήταν το ομώνυμο τραγούδι. Δεν ήταν η πανέξυπνη ανάπτυξη της εισαγωγής στο θέμα του Rene Aubry. Δεν ήταν μόνο ο στίχος-ποίημα του Παρασκευά Καρασούλου.\nΉταν μια απροσδιόριστη έλξη που δημιουργούσαν στίχος και μουσική μαζί. Η δύναμη της συγκίνησης που έκρυβε το τραγούδι με συνεπήρε. Τον πήρα τηλέφωνο τον συνεχάρη και τον ρώτησα γιατί δεν το είπε ο Νταλάρας (η πρώτη εκτέλεση ήταν του Παντελή Θεοχαρίδη).\nΤον Οκτώβριο 1996 κυκλοφορήσαμε στη Lyra τις "Μέρες Αδέσποτες" με τους Συνήθεις Ύποπτους. Είχα ανασκουμπωθεί για να γίνουν γνωστά τα τραγούδια τους. Έστειλα τον δίσκο σε συναδέλφους, τραγουδοποιούς, τραγουδιστές δημοσιογράφους, διευθυντές κλπ. Σύνολον 100 LP. Η ανταπόκριση ήταν ενθουσιασιώδης και τα σχόλια παραπάνω από κολακευτικά. Θυμάμαι το συγκινητικό τηλεφώνημα της Χαρούλας Αλεξίου που διέκοψε meeting της Lyra για να μου δώσει συγχαρητήρια για τη δουλειά και να εκδηλώσει τον θαυμασμό της για τον Θηβαίο.\nΜε πήρε κι ο Ανδρέου πριν λάβει το LP, γιατί μόλις είχε ακούσει το «Ημερολόγιο» στον Μελωδία και ήθελε να μάθει τι ήταν αυτό που άκουσε. Τον εντυπωσίασε! Του εξήγησα ότι ήταν “Οι Συνήθεις Ύποπτοι” και το “Ημερολόγιο” ήταν το Α1 στο LP που θα λάβαινε σε λίγες μέρες. Ήθελε να τους ακούσει ζωντανά.\nΕίχα κλείσει τότε τους Ύποπτους να παίξουν για 2 μήνες τα Σάββατα στο “Μπαράκι του Βασίλη”. Ο Βασίλης Τσιμπίδης ήταν ένας θηριώδης, φίλος ηθοποιός που είχε στήσει μια “Νέο Μπουάτ” στη Ζωοδόχου Πηγής & Ισαύρων στα Εξάρχεια. Πάντα προλόγιζε τα σχήματα και συνιστούσε με την σπηλαιώδη φωνή του, ησυχία και καλή απόλαυση. Φιλοξενούσε σχήματα και τραγουδιστές που έπαιζαν χωρίς μικρόφωνα. Με κεράκια στα τραπέζια. Ατμόσφαιρα κατανυκτική. Οι Ύποπτοι γοήτευαν σε αυτό το περιβάλλον. Ο Θηβαίος τραγουδούσε καθιστός σε σκαμπό και ξεδίπλωνε τα ταλέντα του. Πότε λυρικός, πότε δραματικός, πότε χαριτωμένος χιουμορίστας. Πάντα γοητευτικός. Έφτιαχναν φανατικό κοινό.\nΤο εγχείρημα με τα Σάββατα πέτυχε και μας έδωσε και τις Τετάρτες. Κάθε live ήταν μια μυσταγωγία. Ουρές, ρεζερβέ, sold out! Πουλάγαμε Δίσκους και cd. Ο Ανδρέου είχε κατά νου να προτείνει τους Ύποπτους στον Νταλάρα για την συνεργασία του χειμώνα στην Ιερά Οδό. Ο Χρήστος θυμάται ότι άκουσε τη "Μικρή Πατρίδα" στον Μελωδία και συγκινήθηκε. Τους παρακάλεσε να το ξαναπαίξουν γιατί ήταν Τετάρτη και ήταν τα δισκάδικα κλειστά. Το έγραψε σε ένα μαγνητόφωνο και πήγε στην πρόβα. Το έπαιξαν το ίδιο βράδυ παρουσία του Ανδρέου και της Τσαλιγοπούλου. Έγιναν όλα όπως έπρεπε. Ενθουσιάστηκαν και οι δύο και υποσχέθηκαν πως θα ξαναέρθουν.\nΉρθαν ξανά Σάββατο βράδυ. Ανδρέου, Τσαλιγοπούλου αυτήν την φορά με τον Γιώργο Νταλάρα. Οι Ύποπτοι έπαιζαν υπό το φως των κεριών, unplugged. Έπαιζαν τα τραγούδια του δίσκου, δικά τους ακυκλοφόρητα, ένα του Ορφέα Περίδη, ένα του Σωκράτη Μάλαμα, τον "Κεμάλ" του Χατζιδάκι..… και τη "Μικρή Πατρίδα"! Όταν τέλειωσαν ο Νταλάρας τον έσφιξε στην αγκαλιά του! Έγινε επίσημα η πρόταση για την Ιερά Οδό.\nΤο πλάνο ήταν να υπάρχει ένα σταθερό πρόγραμμα Νταλάρας, Τσαλιγοπούλου, Φραγκούλης, Βέττα, με μαέστρο τον Ανδρέου και να φιλοξενηθούν 3 group στην διάρκεια της σεζόν, Υπόγεια Ρεύματα, Φάμελλος & Ποδηλάτες, Συνήθεις Ύποπτοι. Έβαλα τους όρους μας. Οι πρώτοι φιλοξενούμενοι να είναι οι «Ύποπτοι». Να έχουμε δικό μας ηχολήπτη, τον εκκολαπτόμενο Γιώργο Κορρέ. Να μπορούμε να ηχογραφήσουμε και να διαφημίσουμε μέσα στην Ιερά Οδό. Συμφωνήσαμε.\nΈτρεξα στον φίλο Βαγγέλη Καγμάκη και αγοράσαμε με δόσεις και αγαπησιάρικη πίστωση, 2 κιθάρες και συστήματα ενίσχυσης. Εγγυητής εγώ. Εγώ που αγόραζα από τον Καγμάκη μόνο χορδές μαντολίνου για τον μπαγλαμά! Ήμασταν έτοιμοι για το άλμα από τα Εξάρχεια στην “Ιερά Οδό”! Τεχνικά ήμασταν έτοιμοι. Ιδεολογικά και ψυχολογικά υπήρχαν θέματα. Κουβέντες, αναλύσεις, σχεδιασμοί. Θα παίξουμε στην Ιερά Οδό για ένα μήνα και μετά θα παίξουμε στο Καφεθέατρο για την υπόλοιπη σεζόν. Έτσι συμφώνησαν όλοι.\nΕίχα λόγο στη διαμόρφωση του προγράμματος της μπάντας. Ο Νταλάρας είχε μαρκάρει το “Χορεύω” για να το πει, στην “κοινή” τους εμφάνιση. Το “Χορεύω” που το είχε ακούσει μια φορά στο “Μπαράκι” γιατί ήταν ακυκλοφόρητο! Ο Θηβαίος χάρηκε. Εγώ ήμουν πιο ψύχραιμος και είχα άλλη άποψη. Επέμενα στη “Μικρή Πατρίδα”. Οι Ύποπτοι με ακολούθησαν, ο Ανδρέου συμφωνούσε. Με τα πολλά η πρόταση πέρασε και σιγούρεψα το ντουέτο. Στοιχείο που θα έδινε και άλλο suspense στο τραγούδι. Η φιλοξενία ήταν υποδειγματική. Εκτός από τον Βασίλη Βασιλάτο στα κρουστά και τον Αποστόλη Λαμπούρη στο φλάουτο, τους «Συνήθεις» θα ενίσχυαν και κάποιοι μουσικοί της ορχήστρας. Τύπωσα flyer που τα βάζαμε ως υποδοχή στα τραπέζια! Ο Θηβαίος δεν έπρεπε να χάσει τη χαρά και την αμεσότητα του. Έπρεπε να σταθεί όρθιος και να κρατήσει το στυλ που έχτισε στο «Μπαράκι». Να πει και ένα από τα πολλά σοφά καλαμπούρια που έλεγε.\nΣυμφωνήσαμε να λέει «Τους Κουμπάρους». Στην πρεμιέρα η Μικρή Πατρίδα αποκάλυψε την δύναμή της. Ήταν ένα συγκλονιστικό ντουέτο. Το ηχογραφήσαμε. Συμφωνήσαμε να το εκδώσουμε πρώτα εμείς. Κυκλοφορήσαμε ένα EP με την Λύρα, ένα μήνα μετά την πρεμιέρα με τίτλο “ΣΥΝΗΘΕΙΣ ΥΠΟΠΤΟΙ” ζωντανή ηχογράφηση στην Ιερά Οδό, μάρτυρες υπεράσπισης Γιώργος Νταλάρας, Ελένη Τσαλιγοπούλου. Η Ελένη τραγούδησε στο ρεφρέν της Βροχής. Τέσσερα τραγούδια και ένα καλαμπούρι... Οι Κουμπάροι.\nΗ μικρή πατρίδα έγινε κλασσικά αυτό που λέμε crossover! Διαπέρασε όλα τα κοινωνικά στρώματα. Πήγε στα χείλη ολονών! Χωρίς μάχες και αιματοχυσίες η μικρή πατρίδα γινότανε μεγάλη! Οι «Μέρες Αδέσποτες» είχαν πουλήσει 20.000 δίσκους! Με την σύμπραξη τους στην Ιερά Οδό πήγαν στις 30.000 και! Έγιναν talk of the Town!\nΜετά από τις πωλήσεις μια δεύτερη μεγάλη χαρά ήταν όταν το ανέκδοτο «με τους κουμπάρους» το άκουσα να το περιλαμβάνει σε ομιλία του ο πατέρας-Ανανίας Κουστένης. Ο πνευματικός πατέρας των Εξαρχείων!\nΜΠΡΑΒΟ ΑΓΓΕΛΕ ΠΟΥ ΜΑΣ ΓΕΜΙΖΕΙΣ ΜΕ ΤΟΣΟ ΩΡΑΙΕΣ ΠΑΛΙΕΣ ΜΥΡΩΔΙΕΣ ΚΑΙ ΧΡΩΜΑΤΑ\nΚΑΙ ΠΟΛΛΕΣ ΠΤΥΧΕΣ ΑΓΝΩΣΤΕΣ ΣΤΟΥΣ ΠΕΡΙΣΟΤΕΡΟΥΣ ΚΑΙ ΕΝΑ ΜΠΡΑΒΟ ΣΤΟΝ ΔΙΑΜΑΝΤΗ ΠΟΥ ΑΦΙΕΡΩΝΕΙ ΚΑΙ ΣΟΥ ΔΙΝΕΙ ΟΣΟ ΧΡΟΝΟ ΚΑΙ ΧΩΡΟ ΧΡΕΙΑΖΕΣΑΙ ΓΙΑ ΝΑ ΦΑΙΝΟΝΤΑΙ ΟΛΑ ΛΙΓΟ ΠΙΟ ΟΜΟΡΦΑ